
4 — JÄÄNMURTAJA 
Jää on murrettava 


Jäänmurtaja on Marxilais-leniniläisen yhteiskuntatieteen seuran 
(MLYS) lehti. Seura perustettiin edesauttamaan marxilais- 
leniniläisen tieteen eri osa-alueiden tutkimusta ja kommunistisen 
teorian kehittämistä. Järjestön periaatteet esitellään lehden alussa. 


Varsinkin Suomessa kommunistinen teoria on ollut käytännössä 
pysähdyksissä vuosikymmeniä, mikä näkyy kommunistisen liikkeen 
yleisenä toiminnallisena alennustilana ja alhaisena kannatuksena 
vaaleissa. Teoria tai sen soveltaminen ei yksinkertaisesti vastaa 
muuttuneita luokkataisteluolosuhteita. Tällaisessa tilanteessa selitys 
*toiminta on nyt tärkeintä, ei teoretisointi” ei vie meitä eteenpäin. 
Toimintaan on panostettu jo yli kymmenen vuotta, eikä merkittävää 
tulosta ole tullut. 


Suomen kommunistinen liike ei ole kyennyt tekemään kattavaa 
analyysia reaalisosialismista eikä omasta kriisistään. On tyydytty 
jäljestäpäin selittelyyn, ongelmien lakaisuun maton alle ja asioiden 
kääntämiseen parhain päin. Mitään todellista itsekritiikkiä ei ole 
näkynyt, vaikka maan voimakkain poliittinen puolue saatiin 
murskattua muutamassa vuosikymmenessä. 


Marxin ja Leninin mukaan kommunistisen liikkeen perustehtäviin 
kuuluu jatkuva opportunismin vastainen taistelu, joka ei suinkaan 
heikennä vaan vahvistaa liikettä. Tämä on kuitenkin unohdettu. 
Vanheneminen ei riitä perusteluksi, onhan marxilaisuus muutenkin 
150 vuotta vanhaa. 


Jäänmurtajan ensimmäinen numero käsittelee Neuvostoliittoa ja 
opportunismia. Näitä aiheita on käsitelty maailmalla laajasti ja 
tieteellisesti, vaikka Suomessa niistä on oltu vaitonaisia. Aiheisiin 
tullaan palaamaan Jäänmurtajan sivuilla myös varmasti 

tulevaisuudessa, ja lukijoilta pyydetäänkin kommentti- 
puheenvuoroja sekä kirjoituksia muista tärkeäksi katsotuista 
aiheista. 


Jäänmurtaja ilmestyy tänä vuonna kaksi kertaa ja tulevina vuo- 
sina kahdesta neljään kertaan vuodessa. MLYS tulee tulevai- 
suudessa myös julkaisemaan kirjallisuutta ja järjestämään 
seminaareja. 


Totuus palvelee työväenluokkaa. Rehellistä analyysiä kaivataan 
myös kommunistisen liikkeen historiasta ja nykytilasta. Se on 
samalla keino lähteä rakentamaan kommunistisen liikkeen yhte- 


näisyyttä. 


Onaika aloittaa jään murtaminen. 


Mikko Kivipuro 
Päätoimittaja 


Liity Marcxilais-leniniläiseen 
yhteiskuntatieteen seuraan! 


Jäsenyys sisältää mm. vuoden Jäänmurtaja-lehdet. 


Ota yhteyttä ja murretaan jäätä! 

Marxilais-leniniläinen yhteiskuntatieteen 
seura ry:n Teesit 


Työväenluokka ja valtio 


Proletariaatti eli kapitalistisen yhteiskunnan työväenluokka on se 
yhteiskunnallinen kerros, joka johtaa sosialistista vallankumousta. 
Työväenluokkaan kuuluu kapitalismissa ihmisten suuri enemmistö. 
Ainoastaan työväenluokka voi johtaa sitä historiallista taistelua, 
joka käydään riisto- ja alistussuhteiden täydelliseksi ja lopulliseksi 
hävittämiseksi. 


Kapitalistinen tuotantotapa ja näin ollen kapitalistinen valtio sisältää 
porvariston ja työväenluokan välisen sovittamattoman 
(antagonistisen) ristiriidan. Tämä ristiriita voidaan poistaa 
ainoastaan työväenluokan vallankumouksen kautta, jossa 
proletariaatti syrjäyttää porvariston luokkavallan valtiossa ja 
perustaa sen tilalle proletaarisen valtion. Tästä työväenluokan 
valtiosta käytetään nimitystä proletariaatin diktatuuri. Proletariaatin 
diktatuuri on työläisten rajoittamatonta valtaa ylitse porvariston ja 
muiden taantumuksellisten kerrosten. 


Jokainen valtio on marxilaisen käsityksen mukaan aina jonkin 
yhteiskuntaluokan käsissä oleva väkivalta- ja alistamiskoneisto. 
Riisto- ja alistussuhteet voidaan lopettaa vain lakkauttamalla valtio. 
Valtiota ei voida hävittää kerralla, vaan se kuoleutuu kommunistisen 
vallankumouksen edetessä. Jotta valtio voi kuoleutua, täytyy myös 
yhteiskuntaluokkien kadota. Tällöin myös luokkavalta ja 
luokkadiktatuuri käy mahdottomaksi. 

Neuvostoliitossa tehtiin perustavanlaatuinen virhe arvioitaessa 
valtion olemusta. Nikita Hrushtshovin kaudesta lähtien 
Neuvostoliitossa nähtiin proletariaatin diktatuuri tarpeettomaksi. 
NKP omaksui virheellisen ajatuksen siitä, että kommunismiin on 
mahdollista siirtyä valtiossa ja sen sisällä. NKP alkoi puhua *koko 
kansan valtiosta”. Sen sijaan, että Neuvostoliitossa olisi 
valtiokoneistoa purettu, se vahvistui ja byrokratisoitui jatkuvasti. 
Neuvostovaltio ei enää palvellut työväenluokkaa vaan uutta 
nousevaa porvaristoa ja byrokraattista kerrostumaa. Toisaalta ei 
valtiota (proletariaatin diktatuuria) voida kokonaan lakkauttaa niin 
kauan kuin on olemassa kapitalistisia valtioita. 


Kiinan kansantasavalta on ajautunut pitkälti samaan tilanteeseen 
kuin Neuvostoliitto. Kiinassa tosin kapitalisoituminen on 
kommunistisen puolueen johdolla viety vielä pidemmälle kuin mihin 
se Neuvostoliitossa pääsi ennen NKP:n totaalista vararikkoa ja 
koko Neuvostoliiton hajottamista. Kiinan kansantasavalta ei ole 
enää sosialistinen marxilaisessa mielessä. Kiinassa ei toteuteta 
proletariaatin diktatuuria, vaan vallan on kaapannut revisionistinen 
ja porvaristoa palveleva kerros. Kapitalistit siirtävät 
tuotantolaitoksia Kiinaan kapitalistisista maista voittoja 
maksimoidakseen. Jos Kiina olisi aito työläisvaltio, ei siellä olisi 
mahdollista riistää enemmän lisäarvoa kuin kapitalismissa. Kiinassa 
siiskommunistisen puolueen luvalla työläisiä riistetään ankarammin 
kuin ns. länsimaisissa kapitalistivaltioissa. 


Kaiken kaikkiaan valtio on aina luokkadiktatuuria. Kapitalismi on 
porvariston diktatuuria ja sosialismi on proletariaatin diktatuuria. 
Sosialismin, eli proletariaatin diktatuurin, ja kommunismin välillä ei 
ole niinikään *koko kansan valtioita” tai muuta erityistä 
valtiomuotoa. 

Kommunistinen puolue 


Jotta vallankumous toteutuisi, tarvitsee myös työväenluokka oman 
johtajansa. Kommunistinen puolue toimii työväenluokan 
etujoukkona. Vain kurinalainen ja organisoitunut marxilais- 
leniniläinen puolue pystyy viemään vallankumouksen loppuun asti. 
Sen pitää tukeutua työväenluokkaan, luottaa sen voimaan ja 
kykyihin vallankumouksessa eikä se saa asettua proletariaatin 
yläpuolelle tai laahustaa sen perässä. 


Pelkällä julistautumisella ei puoletta tehdä aidosti kommunistiseksi 
- marxilais-leniniläiseksi. Jos puolue julistautuu kommunistiseksi 
tekemättä kommunistista työtä työväenluokan parissa, se ei tule 
menestymään. Silloin se jää proletariaatin ulkopuoliseksi, 
kuppikuntaiseksi joukoksi, joka ei pysty saavuttamaan 
työväenluokan luottamusta. Se menestyy proletariaatin keskuudessa 
vain työtä ja agitaatiota tekemällä, mutta se ei saa tyytyä pelkkään 
jäsenhankintaankaan. Puolueen on koulutettava jokaisesta 
jäsenestään marxisti-leninisti ja luokkataistelun johtaja, joten sen 
tulee kasvattaa jatkuvasti sekä omaansa että joukkojen tietoisuutta. 
Vain näin puolue pääsee eroon passiivisuudesta eikä siitä tule 
byrokraattinen. Kommunistisen puolueen jokaisen jäsenen on 
oltava kaaderi, puolueen sotilas. 


Puolueen on oltava elävä organisaatio, eli sen on osattava toimia 
kaikissa luokkataistelun tilanteissa niiden vaatimalla tavalla. Jos se 
ei siihen pysty, ei se voi viedä vallankumousta loppuun. Puolueen 
ja sen jäsenten on osattava erottaa ne ajanjaksot, milloin pääoaino 
on julkisessa- ja milloin maanalaisessa toiminnassa. Se ei saa nostaa 
kumpaakaan työtä toisen yläpuolelle. Jos näin käy, puolue jämähtää 
muotoonsa, muuttuu dogmaattiseksi ja se hylkää 
vallankumouksellisen käytännön sekä historiallisen tarkoituksensa 
kommunistisena puolueena. Sen pitää jatkuvasti olla valmis 

olosuhteiden muutokseen. Puolueen tulee aina pystyä toimimaan 
vallankumouksellista työväenluokkaa johtavana etujoukkona 
olosuhteiden määräämällä tavalla. 


Imperialismi 


Vallankumouksen, kansojen vapauden sekä yleensä edistyksen 
päävihollinen on imperialismi. Ehdoton kriteeri minkä tahansa 
liikkeen edistyksellistä roolia arvioitaessa on sen tosiasiallinen suhde 
imperialismiin. Käsitykset, joiden mukaan imperialismi jollakin 
tavalla jatkaisi kapitalismin edistyksellistä roolia historiassa, ovat 
virheellisiä. Sellaisia ovat esimerkiksi Kautskyn *ultraimperialismin” 
toisinto, post-modemi teoria globaalista Imperiumista. Sen mukaan 
Imperiumi kehittyy blokeista vapaaksi hallitsijaksi ja näin poistaa 
imperialismin sisäiset ristiriidat. Mikään edistyksellinen liike ei 
millään tekosyyllä voi tarjota tukeaan imperialismille, esim. 
julistamalla *puolueettomuutta” imperialismin ja kansojen välisissä 
konflikteissa. 


Imperialismin ristiriidat synnyttävät yhä kärjistyvää taistelua 
kansojen vapautumiseksi alistetusta ja riistetystä asemasta. 
Vapautusliikkeet ja vapautussodat eivät ole kadonneet. Niitä 
käydään joka päivä kaikkialla maapallolla, mm. Afganistanissa, 
Filippiineillä, Intiassa, Irakissa, Kolumbiassa, Kurdistanissa, 
Nepalissa, Palestiinassa, Perussa, Pohjois-Irlannissa jne. Nämä 
kamppailut ja sodat eivät ole ainoastaan oikeutettuja, vaan myös 
välttämättömiä. Sen vuoksi, jotta kansojen itsemääräämisoikeus 
saavutetaan ja imperialistinen maailmanjärjestelmä hajotetaan. 
Kansojen yhdistyminen käy imperialismista irtaantumisen kautta. 


Kolme imperialismin valtakeskusta ovat Amerikan Yhdysvallat, 
EU ja Japani. Minkään imperialistisen blokin tukeminen 
verukkeella, että se olisi vastavoima toiselle, on taantumuksellista 


10 — JÄÄNMURTAJA 


ja kansojen itsemääräämisoikeutta loukkaavaa. Suomi kuuluu 
imperialismin leiriin EU-jäsenyytensä kautta. Suomen 
kapitalistiluokka on siis osallisena imperialismin harjoittamaan 
maailman kansojen riistoon. Sen vuoksi vaatimus EU:sta 
irtaantumiseksi suuntautuu sekä EU:ta itseään että Suomen 
kapitalistiluokan elintärkeitä etuja vastaan. Vaikka EU:sta 
irtaantuminen voidaan pinnallisesti katsoen käsittää eristäytymiseksi 
muista kansoista, on se vain irtaantumista Eurooppa- 
keskeisyydestä. Tosiasiallisesti se on liittymistä maailman kansojen 
enemmistön piiriin. Vaatimus EU:sta irtaantumiseksi on 
internationalistinen tunnus. Se viimekädessä ajaa myös Euroopan 
työväenluokan yhtenäisyyttä maailman proletariaatin ja alistettujen 
kansojen rintamassa. 


Sellaiset imperialismin vastavoimiksi kutsutut liikkeet kuin Maailman 
sosiaalifoorumi tai Attac ovat itse asiassa imperialistien tuella 
perustettu kanavoimaan ihmisten viha imperialismille turvalliseen 
liikehdintään. Niillä ei ole yhtenäistä päämäärää realistisista keinoista 
puhumattakaan. Tällaiset liikkeet ovat vain omiaan taittamaan kärjen 
imperialismin vastaiselta taistelulta. 


Opportunismi 


Oikeisto-opportunismi, josta käytetään usein nimitystä 
revisionismi, hajotti toisen internationaalin sata vuotta sitten. Sama 
tapahtui maailman kommunistisessa liikkeessä puolivuosisataa 
myöhemmin modernin revisionismin päästyä vallalle NKP:ssa sekä 
monissa muissa johtavissa kommunistisissa ja työväenpuolueissa. 
Kommunistista liikettä hajottivat - ja edelleen hajottavat - erilaiset 
revisionistiset opit. Sellaisia ovat rauhanomaisen sosialismiin 
siirtymisen teorian korottaminen yleiseksi strategiaksi, teoria 
rauhanomaisesta rinnakkainelosta imperialismin ja sosialismin 

välisenä liennytyksenä, marxilaisen valtio-opin vääristely ja sen 
tuloksena proletariaatin diktatuurin hylkääminen. 

Revisionismin valtaanpääsy Neuvostoliitossa pysäytti yhteiskunnan 
sosialistisen kehityksen ja aloitti proletariaatin diktatuurin 
purkamisen. Kun tuotantovoimat kuitenkin jatkoivat kehittymistään, 
jäivät tuotantosuhteet jälkeen. Tähän ristiriitaan revisionistinen johto 
ei vastannut kehittämällä pidemmälle sosialistisia tuotantosuhteita. 
Päinvastoin se palautti asteittain kapitalistisia tuotantosuhteita. Niitä 
olivat mm. tuotantovälineiden tavaraluonne, voitto tuotannon 
ohjaajana ja keskitetyn taloudellisen suunnitelman heikentyminen 
yritysten johdon itsenäisyyden lisääntyessä. Näin alkoivat kasvaa 
reaalisosialismin sisällä sen kaatumiseen johtaneet objektiiviset 
tekijät ja luokkavoimat. 


Hrushtshovin kaudella maailman kommunistinen liike jakaantui 
kahtia. Marxilais-leniniläiset puolueet arvostelivat oikeista 
lähtökohdista NKP:n revisionistista politiikkaa ja kykenivät 
ennustamaan kapitalismin palautumisen Neuvostoliitossa ja sen 
liittolaismaissa. Kuitenkin revisionismi sai yliotteen NKP:ta 
seuranneista kommunistisista ja työväenpuolueista. Näin katosi 
selustatuki myös vallassa säilyneiltä marxilais-leniniläisiltä puolueilta. 
Kiinan kommunistinen puolue kamppaili opportunismia vastaan 
sekä kansainvälisellä areenalla että sisäisesti, muttei onnistunut 
torjumaan vastavallankumouksen hyökkäystä omissa 
riveissäänkään. 


Toisella opportunismin lajilla, vasemmisto-opportunismilla (eli 
dogmatismilla), on taipumus vältellä reformismia pidättäytymällä 
parlamentaarisesta toiminnasta. Yleisin keino tähän vasemmisto- 
opportunisteilla on vaalien boikotoiminen. Eräät kommunistiset 
puolueet boikotoivat EU:n parlamenttivaaleja. Vaaliboikottia 
voidaan kuitenkin käyttää aseena vain silloin, kun kansanjoukot 
ovat kommunistien johdettavissa ja alhainen äänestysprosentti, 

äänestämättömyys, johtuu kommunistien kampanjasta. Tällöin on 
kyseessä aktiivinen boikotti. Tämän ajatuksen esitti myös Lenin 
arvioidessaan kommunistien toiminnan suhdetta parlamentaarismiin. 
Nyt päinvastoin alhaiset äänestysprosentit ovat osoituksia ihmisten 
passiivisuudesta ja alhaisesta tietoisuustasosta. 


Trotskin nimeen vannova liike on tätä nykyä hajallaan sekä 
järjestöllisesti että ideologisesti. On siis lähes mahdotonta enää 
puhua mistään tietystä *trotskilaisesta linjasta” tai kannasta aikamme 
kysymyksiin. Siispä on tyydyttävä tekemään yleistyksiä, sillä 
lukuisat ja toinen toistaan pienemmät trotskilaiset ryhmittymät eivät 
ansaitse kunkin arvioimista erikseen. Näitä kymmeniä *'neljänsiä 
internationaaleja” yhdistävänä tekijänä näyttäytyy perinteinen 
vastustus sosialismin rakentamiselle yhdessä maassa. Lisäksi ne 
tuomitsevat ns. *'stalinismin”, eli koko kommunistisen liikkeen 
mukaan lukien oikeisto-revisionistiset suuntaukset. Trotskilaisen 
liikkeen kiihtynyttä hajaannusta Trotskin kuoleman jälkeen selittää 
pitkälti se, että ainoa perusluonteeltaan lahkolaista liikettä 
koossapitävä voima oli Trotskin persoona. 


1990-luvun lopulla trotskilainen liike rantautui Suomeen. Kuten 
tyypillistä, myöskään Suomessa trotskilaisuus ei ole levinnyt 
opiskelijapiirien ulkopuolelle. Se ei siis suoraan vaikuta 
työväenliikkeessä. Se kuitenkin verottaa potentiaalista 
vallankumouksellista nuorisoa, eivätkä marxilais-leniniläiset voi 
jättää sitä huomioimatta. Trotskilaiset ryhmät myös sotkevat jo 
muutenkin hämärtynyttä kuvaa marxismista ja leninismistä. Heidän 
toimintansa on omiaan etäännyttämään joukkoja kommunistisesta 
liikkeestä. 

Marxismi-leninismi 


Tieteellisen sosialismin perustan laskivat Marx ja Engels. Siksi sitä 
kutsutaan marxismiksi. Kapitalismin monopolistinen kehitys johti 
kuitenkin monopolikapitalismiin ja kapitalistinen 
maailmanjärjestelmä kehittyi laadullisesti uuteen, imperialismin 
vaiheeseen. Lenin analysoi tätä kehitystä tullen näin kohottaneeksi 
tieteellisen sosialismin imperialismin aikakautta vastaavalle tasolle. 
Näin kehittyi leninismi. 


Marxismi-leninismi on nimensä mukaisesti marxismin ja leninismin, 
eli Marxin, Engelsin ja Leninin perustavanlaatuisten töiden 
muodostama, vallankumouksellinen teoria ja toimintaohje. 
Marxismi-leninismi ei kuitenkaan ole pysähtynyt vaan jatkuvasti 
kehittyvä aate. Sen filosofinen ydin on dialektinen materialismi. 
Dialektinen metodi on läsnä kaikissa sen sovellutuksissa ja osa- 
alueilla, kuten esimerkiksi historiatieteessä, valtio-opissa ja 
kansantaloustieteessä. Dialektinen materialismi on elävä ja 
kehittyvä vallankumouksellinen teoria, jota sovelletaan kuhunkin 
tilanteeseen irrottamatta ilmiöitä asiayhteydestään ja suhtautuen 
pelottomasti ja ennakkoluulottomasti tosiasioihin. 


Marxisti-leninistejä syytetään dogmaatikoiksi. Vain suhtautumalla 
itse dogmaattisesti marxismi-leninismiin voi sen tulkita 
dogmaattiseksi opiksi. Usein marxismi-leninismiä kritisoidessa 
väitetään kritiikin kohdistuvan vain yhden henkilön, Leninin, 
marxismin tulkintaa vastaan. Lukemattomat esimerkit osoittavat 
kuitenkin, että samat kriitikot hyökkäävät tosiasiassa marxismin 
ydintä, vallankumouksellisuutta ja proletariaatin diktatuuria vastaan. 
Sanalla sanoen, on nostettava kunniaan marxilainen tulkinta 
marxismista. Lenin taisteli opportunismia vastaan, ja marxilais- 
leniniläiset tulevat aina taistelemaan sitä vastaan. Opportunismi 
rehottaa edelleen maailman kommunistisessa liikkeessä. 

Lyhyt johdanto Vallankumouksellisten 
neuvostokommunistien ohjelmajulistukseen 


Julkaisemme tässä numerossa Vallankumouksellisten 
neuvostokommunistien (bolshevikit) ohjelmajulistuksen. Tämä 
asiakirja on historiallinen. Onhan se julkaistu yli 40-vuotta sitten. 
Kuitenkin se antaa kuvaa niin Neuvostoliiton historiasta, kuin 
kommunistisen liikkeen kansainvälisestä tilanteesta varsinkin 1960- 
luvulla. 


Neuvostoliiton historiaa ja kokemuksia ei ole analysoitu Suomessa 
lähimainkaan riittävästi. Ne arviot, joita eri tahot (myös 
työväenliikkeen sisällä) ovat esittäneet, ovat olleet enemmänkin 
yleistyksiä. Toisaalta monet arviot Neuvostoliiton kokemuksista 
on luettava lähinnä mielipiteiksi. Näin on asian laita jopa eri 
puolueiden asiakirjoissa. 


Tarkoituksemme ei ole tässä tuoda esiin mitään kokonaisvaltaista 
ja tyhjentävää esitystä Neuvostoliiton hajoamiseen johtaneista 
tekijöistä. Haluamme kuitenkin tutustuttaa ja muistuttaa mieliin 
lukijoille sen keskustelun, jota käytiin 60-luvulla Neuvostoliiton ja 
kansainvälisen kommunistisen liikkeen suunnasta. 

Koko 60-lukua tietyllä tapaa leimasi vallankumouksellisen Kiinan 
nousu kulttuurivallankumouksineen ja sen ideologinen välirikko 
Neuvostoliiton kanssa. Vaikka kulttuurivallankumous päättyi 
saavuttamatta tarkoitustaan ja ns. maolainen ideologia hiipui 
maailman mitassa, on syytä nostaa kriittiseen tarkasteluun se 
kritiikki, jota Kiinan Kommunistinen puolue (KKP) esitti 
Neuvostoliiton kommunistisen puolueen (NKP) linjaa kohtaan. 


Ottamatta enemmälti kantaa Mao Tse-tungin (1893-1976) 
ajatuksiin, on rehellisyyden nimissä sanottava, että suuri osa siitä 
kritiikistä jota ns. maolaiset esittivät, osoittautui todenmukaiseksi 
Neuvostoliiton kohdalla. KKP nousi voimakkaasti kritisoimaan 
NKP:n pääsihteerin Nikita Hrushtshovin (1894-1971) linjaa ja 
hänen arviotaan Josif Stalinin (1879-1953) merkityksestä. 
Hrushtshov esitti NKP:n 20. edustajakokouksen (1956) 
yhteydessä ensimmäistä kertaa monella tapaa kielteisen arvion 
Stalinista ja hänen työstään NKP:n ja Neuvostoliiton johdossa. 
NKP:n 20 edustajakokouksessa myös mm. kehiteltiin teesejä 
sosialismin ja imperialismin välisestä rauhanomaisesta 
rinnakkainolosta ja rauhanomaisesta siirtymisestä sosialismiin. 
Frityisesti maataloudessa alettiin korostaa osuuskunnallisen 
(kolhoosi) omistuksen merkitystä entisen valtion (sovhoosi) 
omistuksen sijaan. 


NKP:n ja KKP:n välinen ideologinenristiriita kuitenkin muodostui 
täydelliseksi välirikoksi NKP:n 22. edustajakokouksen (1961) 
jälkeen. Tässä kokouksessa NKP julisti uuden aikakauden 
alkaneeksi Neuvostoliiton historiassa; kommunismin rakentamisen 
aikakauden. NKP hyväksyi myös uuden puolueohjelman, joka oli 
kommunismin rakentamisen ohjelma. Arvio uuden aikakauden 
alkamisesta oli saanut vahvistusta myös NKP:n ylimääräisessä 21. 
edustajakokouksessa (1959), jonka keskeinen johtopäätös oli, 

että sosialismi on voittanut Neuvostoliitossa täydellisesti ja 
lopullisesti. Voidaan sanoa, että NKP:n politiikassa tapahtui käänne 
20. edustajakokouksesta lähtien. Perusteiltaan NKP:n politiikka 
ja linja ei oleellisesti siitä muuttunut koko Neuvostoliiton 
olemassaolon aikana. 


KKP vastasi NKP:n linjaan esittämällä sille voimakkaita syytöksiä 
revisionismista ja oikeisto-opportunismista, sekä marxismi- 
leninismin hylkäämisestä. Voimakasta kritiikkiä KKP esitti myös 
osuustoiminnallista maataloustuotantoa vastaan, jota 
Neuvostoliitossa voimakkaasti tuettiin. NKP vastasi syyttämällä 
KKP:tta dogmaattisuudesta ja vasemmisto-revisionismista. 


Tärkeään osaan varsinkin kiistan alkuvaiheessa nousi myös 
kysymys Stalinista. 

KKP:n arvion mukaan Hrushtshovin johdolla tehty NKP:n arvio 
Stalinista ei ollut perusteiltaan marxilainen. KKP myönsi Stalinin 
tehneen virheitä, mutta asetti hänet eri asemaan ja merkitykseen 
kokonaisuutta ajatellen. KKP:n mukaan Stalinin ansiot olivat 
huomattavasti merkittävämmät kuin hänen puutteensa ja virheensä. 


NKP:n ja KKP:n kiistan seurauksena kansainvälinen 
kommunistinen liike alkoi jakaantumaan kahteen leiriin: Kiinan ja 
Neuvostoliiton tukijoihin. Tämä jako näkyi myös Euroopassa ja 
Suomessakin. Niin sanottu maolainen liike toimi myös täällä 
vuosien ajan aktiivisesti. Euroopassa Albania Enver Hoxhan 
johdolla siirtyi tukemaan Kiinan linjaa. Albania erosi sittemmin myös 
Varsovan liitosta. 


KKP:n ja ns. maolaisten arviot kapitalismin palauttamisesta 
Neuvostoliitossa ovat osoittautuneet harvinaisen kaukonäköisiksi. 
Toisaalta Kiinassa tapahtuneet muutokset ja Maon kuolema johti 

myös maolaiset kriisiin. Kapitalismin restauraatio on nykypäivää 
Kiinassa tänään ja maolaisten synkät visiot Neuvostoliiton 
tulevaisuudesta ovat toteutuneet myös Kiinassa. Maolainen liike 
kuihtui länsimaissa näköalattomuuteen Kiinan linjan muututtua Deng 
Xiaopingin (1904-97) noustua Kiinan johtoon ja aloitettu 
*uudistuspolitiikkansa”. Se linjanmuutos, joka NKP:ssa tapahtui 
Stalinin kuoltua, tapahtui KKP:ssa Maon kuoltua. 


Historiasta kiinnostuneille löytyy varsin kivuttomasti aineistoa 
NKP:n politiikasta. Suomessa on julkaistu pilvin pimein 
Neuvostoliitossa tuotettua kirjallisuutta. Hyvän kuvan NKP:n 
linjauksista 70-luvun puoliväliin saakka antaa teos Neuvostoliiton 
kommunistisen puolueen historia (lyhyt esitys), Kustannusliike 
edistys, Moskova 1975. Näkökulmaa Hrushtshovin politiikkaan 
tuo esim. Tie kommunismiin (Kokoelma NKP:n XXII 
edustajakokouksen aineistoa), Vieraskielisen kirjallisuuden 
kustannusliike, Moskova 1961. Stalinin omiin ajatuksiin voi tutustua 
mm. hänen teoksistaan Leninismin perusteista ja Leninismin 
kysymyksistä, Karjalais-Suomalaisen SNT:n valtion 
kustannusliike, Sortavala 1951. 


Kiinan kommunistisen puolueen tai maolaisen liikkeen 
näkökulmasta kirjoitettuja tekstejä on varsinkin suomeksi melko 
vaikea nykyään löytää. Varsinkin Helsingin marxilais- 
leniniläinen seura julkaisi toimintansa aikana (1960-70 luvulla) 
paljonkin KKP:n aineistoa mm. Punakaarti- lehdessä. Näitä lehtiä 
voi kysyä eri yliopistojen kirjastoista, joista niitä saattaa löytyä. 
Internetistä on saatavilla runsaasti varsinkin englannin kielistä 
aineistoa. Esimerkiksi osoitteesta www.marx2mao.org löytyy 
KKP:n yhdeksänosainen *kirjeenvaihto” NKP:n kanssa otsikolla 
The polemic on the general line of the international communist 
movement, joka on julkaistu vuosina 1963-64. Siinä käsitellään 
laajalti kansainvälisen kommunistisen liikkeen kysymyksiä. Myös 

osoitteesta www.marxist.org löytyy Maon tekstejä. Tällä internet- 
arkistolla on myös suomenkieliset sivut, jotka tosin eivät ole kovin 
laajat. 


Neuvostoliiton hajoamisesta on jo sen verran aikaa, että asioiden 
avoimen ja kriittisen tarkastelun aika alkaa olla kypsä. Nyt 
julkaistava Vallankumouksellisten neuvostokommunistien 
(bolshevikit) ohjelmajulistus tuo esiin ne kysymykset joista NKP:n 
ja KKP:n välillä kiisteltiin. Toisaalta asiakirja on omalla tavallaan 
myös neuvostoliittolaisten *toisinajattelijoiden” puheenvuoro. 
Yleensähän länsimaissa mielletään sosialistisissa maissa olleet 
**toisinajattelijat” porvarillisen ajattelun ja demokratian” 
kannattajiksi. Näin ei välttämättä ole ollut tai ole vielä tänäkään 
päivänä. 


KNN 


Kirjoita Jäänmurtajaan! 


Otamme vastaan kaikenluonteisia kirjoituksia, 


kuvia ja hyviä ideoita. Materiaalin voi osoittaa 
toimitukselle osoitteeseen: 


toimitus(omlys.net 


Emme vastaa kaiken saamamme materiaalin julkaisemisesta. 

Vallankumouksellisten 
neuvostokommunistien (bolsevikkien) 
ohjelmaluonnos (1965) 


Tämä on Neuvostoliiton kommunistien edustajien Alba- 
nian kommunistisen puolueen (Työn puolue) 
edustajakokouksessa 1964 julkaisema ohjelmaluonnos. Se 
on suomennettu intialaisesta englanninkielisestä versiosta 
(In Defence of Stalin and Marxism-Leninism', Bombay, 
heinäkuu, 1977) 


NKP:n revisionistiset johtajat marxilaisen 
naamion takana 


Kommunistisen liikkeen kehitys lähestyy ratkaisevaa hetkeä. 
Jokaisen puolueen on tehtävä historiallinen päätös: on valittava 
joko vallankumouksellisen marxismin tai opportunismin tie. 
Tällaisella hetkellä, kaikkien maailman kommunistien tulisi kuulla 
neuvostotovereidensa ääni. 

Tuomitessaan nykyisen opportunismin Kiinan ja Albanian 
kommunistit ovat osoittaneet syvää periaatteellisuutta ja 
vallankumouksellista uhrautuvaisuutta. He ovat asiakirjoissaan 
osoittaneet kokonaisuudessaan myönnytysten ja 
vallankumouksellisen sosialismin pettämisen tien, jolla NKP:n 
johtajat ovat kulkeneet Stalinin kuoleman jälkeen. On välttämätöntä 
että me, neuvostoliittolaiset marxilaiset, vahvistamme nämä teesit; 
samalla tavalla ajattelevat miljoonat neuvostokommunistit. 


Mielestämme on ymmärrettävä, että kommunistisen liikkeen 
ristiriitojen ydin kulminoituu kysymykseen *henkilönpalvonnasta”. 
Tämä kysymys on koetinkivi jokaiselle puolueelle, sen 
uskollisuudessa marxismi-leninismille. On selvää, että selvittämättä 
tätä kysymystä kommunistinen liike ei voi edistyä. 


NKP:n 20. edustajakokouksessa ja sen jälkeen tehdyn 
henkilökultin kritiikki on pettänyt monet kommunistit — kiitos kritiikin 
sensaatiomaisen luonteen. Mutta siitä huolimatta oppotrtunistit eivät 
kyenneet vakuuttamaan työväenluokan terästäytyneimpiä 
taistelijoita, ja erityisesti Kiinan ja Albanian kommunisteja, jotka 
ymmärsivät NKP:n johtajien aloittaman yltiömäisen parjauksen 
luonteen. Seuranneet vuodet ovat osoittaneet opportunistien 
**henkilönpalvonnan” vastaisen kampanjan demagogisen, 
antimarxilaisen ja vastavallankumouksellisen sisällön. 


Itse asiassa opportunistit aloittivat kritisoimalla *Stalinin 
henkilökulttia” ja päätyivät kritisoimaan *Hrushtshovin 
henkilökulttia”. Tämä itsessään näyttää opportunistien näkemyksen 
järjettömyyden tässä kysymyksessä. Se korvaa yhteiskunnallisen 
selityksen proletariaatin diktatuurin muodosta subjektiivisella 
näkemyksellä yhden miehen ylivallasta sosialistisessa valtiossa. Vain 
henkilö, joka ei ymmärrä hiukkaakaan historiallista materialismia, 
voi esittää tällaisia näkemyksiä. 

Mutta opportunistit sanovat, että hyvin pitkään Stalin oli kaikkivoipa 
neuvostovallan ja sen kommunistisen puolueen johtaja ja hänelle 
laulettiin ylistyslauluja. Tarkoituksemme ei ole kieltää tätä. Mutta 
kuinka marxilaisiksi itseään kutsuvat voivat väittää, että tämä oli 
vahinko, että se tapahtui ristiriidassa puolueen ja kansan tahtoon 
nähden, että puolue ja kansa rakensivat sosialismia vastarinnassa 
Staliniin nähden ja ilman häntä? Kuinka joku voi esittää, että 
henkilö, joka ei edustanut mitään luokkaa, kykeni pelkällä 
persoonansa voimalla johtamaan puoluetta ja valtiota 
kolmekymmentä vuotta? *Henkilönpalvonnan” kritisoijat, jotka 
uskovattällaiseen ällistyttävään ilmiöön, nostavat itse Stalinin yli- 
ihmiseksi. He irtisanoutuvat marxismi-leninismistä ja tuudittautuvat 
mystiseen ''henkilökulttiin”. Kuvasta, jota opportunistit näyttävät 
Stalinin johtaman Neuvostoliiton kolmekymmenvuotisesta 
kehityksestä, tulee *mysteeri”, joka vetoaa ainoastaan 
pikkuporvarillisten intellektuellien mielikuvitukseen. Mutta 
marxilaiset eivät ole tyytyväisiä pikkuporvarillisiin taruihin henkilön 
tahdosta”. On tärkeää analysoida tilanteen takana olevat 
yhteiskunnalliset syyt. 


Välittömästi 20. edustajakokouksen jälkeen puolueen 
perusjäsenistö vaati, että keskuskomitea tekisi aidosti marxilaisen 
analyysin Stalinin toiminnasta. Tämä vaatimus oli niin voimakas, 
että neuvostojohto joutui asettamaan useita puolueen jäseniä 
syytteeseen ja erottamaan lukuisia puoluejärjestöjä. 


Myöhemmin opportunistit — esittäen itsensä *humanisteina” — 
palauttivat kunniaan (rehabilitoivat) kaikki poliittiset oikeutensa 
menettäneet henkilöt ilman minkäänlaisia oikeudenkäyntejä. Heitä 
ylistettiin, heidän kansalaisoikeutensa palautettiin ja näitä rosvoja 
luonnehdittiin Stalinin *'viattomina uhreina”. 

Tässä tilanteessa kaikki yhteiskunnan vastaiset voimat, jotka oli 
pakotettu kätkemään näkemyksensä neljäksikymmeneksi 
vuodeksi, näkivät tilaisuutensa ilmaista avoimesti vihansa 
proletariaatin diktatuuria kohtaan. Heidän ensisijaiseksi 
areenakseentuli kirjallisuus, jossa uusi mädännäisyys alkoi kasvaa. 


Tilanteen kehittyessä opportunistit pyrkivät voimistamaan 
kritiikkiään Stalinia kohtaan väitteillä, joilla näytti olevan marxilais- 
leniniläinen pohja. He selasivat läpi Stalinin teokset etsien väittämiä, 
edes lausetta, jota vastaan voisi hyökätä marxismi-leninismin 
pohjalta. He etsivät kymmenen vuotta eivätkä löytäneet mitään. 


He alkoivat ivata Stalinin filosofian osiota kirjassa 'NKP(b):n 
historia”, sanoen, että hänen esittämänsä kaksitoista dialektiikan 
periaatetta olivat liian suuri määrä muistettavaksi. He olivat 
alkamaisillaan kritisoida Stalinin teosta Sosialismin taloustieteelliset 
ongelmat SNTL:ssa”, mutta olivat hiljaa, koska eivät löytäneet 
mitään mitä olisivat voineet kritisoida. He siirtyivät Stalinin 
kielitiedettä käsitteleviin artikkeleihin ja tulivat johtopäätökseen, 
että niissä oli *joitakin liioitteluja”. 


Lopulta he keskittyivät hyökkäämään Stalinin teesiä vastaan, jonka 
mukaan sosialismin rakentamisen aikana luokkataistelu kärjistyy 
ja saa monimutkaisempia muotoja. Itse asiassa taistelu, jota on 
käyty Stalinin kuoleman jälkeen Neuvostoliitossa, ja jossa 
opportunistit ovat näytelleet aktiivista osaa, on nimenomaan 
luokkataistelua. Historia on osoittanut Stalinin teesin oikeaksi. 


Meille Stalinin toiminta on täysin ymmärrettävää ja oikeutettua. 
Vaikka hän tekikin virheitä, historiallisesti katsottuna, Stalin ei olisi 
voinut ymmärtää tai välttää niitä. 

Tosiasiassa yltiöpäisillä hyökkäyksillä Stalinia vastaan ei ole 
totuuspohjaa. Se oli revisionistien taktiikka marxilais-leniniläisen 
politiikan murtamiseen, mikä oli Stalinin aikana SNTL:n sosialismin 
perusta. 


Stalin ja proletaarinen demokratia 


Kaikki syytökset Stalinia 
vastaan perustuvat samaan 
asiaan: syytökseen siitä, että 
Stalin rikkoi proletaarista 
demokratiaa vastaan, 
kaappasi vallan itselleen ja 
likvidoi parhaat kommunistit. 


Näin tehdessään 
opportunistit asettavat 
Stalinin ja Leninin vastakkain 
uskoen, että se antaa heille 
parhaat argumentit. Olemme 
samaa mieltä siitä, että py X 
vertaus Stalinin ja Leninin ma 

välillä on aiheellinen Samat 
syytökset *brutaaliudesta”, sosialistisen oikeuden rikkomisesta” 
ja diktatuurista”, jotka opportunistit osoittavat Stalinia vastaan, 
he osoittivat myös Leniniä vastaan aikaisemmin. 


Leninin ja Stalinin toiminnassa on varmasti eroja. Vetäessään 
vertauslinjan näiden kahden vallankumousjohtajan välille, 
opportunistit (samoin kuin porvarillinen käsitys) näkee eron kahden 
miehen persoonien laadussa. Mutta tosiasiassa Leninin ja Stalinin 
toiminta puolueen ja sosialistisen valtion johdossa kuuluvat kahdelle 
eri vallankumouksen kehityksen vaiheelle — vaiheille, jotka ovat 

jyrkästi erilaisia. Leninin kuolema tapahtui suurin piirtein samaan 
aikaan, kun voimakkaimman eurooppalaisen vallankumouksen 
kausi päättyi. Johtajan mantteli tuli Stalinille hetkellä, jolloin 
ensimmäinen proletaarinen valtio oli täysin eristetty ilman mitään 
kunnollista perustaa sosialismin rakentamiselle. Sosialismia 
jouduttiin rakentamaan ennen kaikkea sisäisten resurssien pohjalta 
— maatalouden pohjalta. 


Mutta maatalous oli epäjärjestyksessä ja sen voimavarat 
paloiteltuna pieniin yksityisiin tiloihin. Keinottelu kukoisti. Vain 
rautainen organisaatio ja työkuri saattoi pelastaa sosialistisen 
vallankumouksen tällaisissa oloissa. 


Proletaarisen vallankumouksen voitto Venäjällä varmistettiin sillä, 
että kriittisellä hetkellä pikkuporvaristo heittäytyi työväenluokan 
puolelle. Mutta kun kävi selväksi, että toivo 
maailmanvallankumouksesta oli häipynyt ja että sosialismia 
jouduttaisiin rakentamaan omin voimin yhdessä maassa, 
pikkuporvaristo menetti vallankumouksellisen mielialansa. Serikkoi 
siteensä bolsevikkeihin. Alkoi kuulua pikkuporvariston vaatimuksia 
kapitalisoitumisesta Euroopan imperialismin edessä ja 
pikkuporvarillisia syytöksiä bolsevikkeja vastaan äärimmäisyyksiin 
menemisestä. 


Fpäilemättä pikkuporvarillisen kansankiihotuksen paras ase oli 
vaatimus * demokratiasta”. Kehotamme vallankumouksellisia 
lukemaan, ei Stalinin, vaan Leninin sanat: 


«Kun menshevikit nostivat huutonsa bolsevikkien 
*"bonapartelaisuudesta” (syyttäen, että he perustavat 
voimansa armeijaan ja valtiokoneistoon, demokratian sijaan), 
se heijasti täysin porvariston taktiikkaa...” 

Tällaisen suojan pikkuporvarilliset ideologit ottivat 
opportunismilleen, ja yrittivät muuttaa myös puolueen sisäistä 
demokratiaa. Ei Stalin, vaan Lenin esitti kuuluisan päätöksen 10. 
edustajakokouksessa, se kielsi kaikki fraktiot puolueen sisällä. 
Pikkuporvarillisesta näkökulmasta tämä oli epäilemättä rikos 
demokratiaa vastaan! 


Tilanne, joka kehittyi 15. edustajakokouksessa, on erityisen tärkeä, 
jotta voi ymmärtää miksi Stalinin käsiin keskitettiin niin paljon valtaa. 
Opposition jäsenet vaativat "suoraa ajatusten vaihtoa”, kun taas 
koko edustajakokous huusi: *Alas oppositio! Eläköön Stalin!”. 
Tämä ei ollut proletaarisen demokratian kieltämistä, vaan sen 
vahvistamista. Edustajakokous puolusti vallankumouksellisuutta 
pikkuporvarillista fraseologiaa vastaan. Ja vallankumouksellisuuden 
puolustaja pikkuporvarillista fraseologiaa vastaan oli juuri Stalin. 
Hän nosti esiin ensimmäistä kertaa kysymyksen sosialismin 
rakentamisesta yhdessä maassa ja taisteli sen puolesta tehden 
historiallisen päätöslauselman sosialistisesta maatalouden 
kollektivisoinnista ja maan teollistamisesta. 


Puolue ja kansa luotti Staliniin. Oliko sellainen luottamus johtajiin 
tarpeellista tuossa vaiheessa? Jokaisen, joka pitää itseään 
marxilaisena, täytyy ymmärtää, että demokratiaa tulee pitää 
yhteiskunnallisena ilmiönä osana konkreettista historiaa. 
Alkuvaiheessa proletaarisen demokratian (varsinkin sellaisessa 
maassa kuin takapajuinen Venäjä) täytyi ilmentyä mitä 
voimakkaimpana vallan keskittämisenä. Proletariaatin täytyi 
käyttää tällaista keskittämistä kuolettavan vaaran edessä: 
väkivaltaisen luokkataistelun oloissa, aivan kuten sotilaallista kuria 
käytetään eturintamalla. Kysymme täytyykö luottaa johtajaan, jolla 
on käsissään vallankumousarmeija on ratkaisevalla hetkellä? On 
selvää, että opportunistisen demokratiafraseologian naamion 
takana on porvarillinen individualismi. Ilman johtajia ei voi taistella, 

ja jos tänään Stalin ei ole elossa, taistelemme Mao Tse-tungin ja 
Enver Hoxhan johdolla. 


Kansa ja puolue hyväksyi Stalinin käyttämän vallan pitäen häntä 
suurena ajattelijana ja vallankumouksellisena. Hän pysyi 
järkähtämättömänä leninismin jatkajana *oikeiston” ja 
**vasemmiston” tulituksen alla. Hyökkäys Stalinia vastaan on 
yksinkertaisesti hyökkäys marxismi-leninismiä vastaan. 


Ja nyt sallittakoon meidän käsitellä kysymystä Stalinin *vainoista”. 
Revisionistit esittävät Stalinin miehenä, joka teloitti jokaisen, jota 
hän piti aatteen miehenä. Todellisuudessa Stalin *vainosi” 
pikkuporvarillisia ideologeja, jotka juonivat neuvostovaltion 
tuhoamista. Tässä on kuuluisien Moskovan oikeudenkäyntien” 
syvin olemus. Stalin vapautti Venäjän viidennestä kolonnasta. 
Opportunistijohtajien pyrkimykset palauttaa näiden pettureiden 
kunnia ja kieltää heidän todistetut yhteytensä Saksan fasisteihin 
aiheuttavat pelkästään vastenmielisyyttä. 


Opportunistit eivät mainitse Trotskia, mutta Hrushtshovin aikana 
yritettiin jääräpäisesti palauttaa Buharin *kunniaan”. Tuhatshevski 
— tuo poliittinen puoskari, Trotskin ja Buharinin työtoveri, on 
*palautettu kunniaan”. Hänen todistettiin syyllistyneen petokseen 
osana Trotskin — Buharinin salajuonta. Tuomio ei perustunut Saksan 
tiedustelupalvelun vääristämiin vakoilutietoihin, kuten revisionistit 
väittävät. Viimeisessä Moskovan oikeudenkäynnissä Buharin 
kuvaili yksityiskohtaisesti kuinka ryhmä korkeita upseereita, 
Tuhatshevski johdossaan, olivat muodostaneet **'shokki-ryhmän” 
tarkoituksenaan kaapata valta Stalinin hallitukselta. Ulkomaisissa 
lehdissä fasismin vastaiset kirjoittajat kuvailivat levottomuudella ja 
hämmästyksellä kuinka Tuhatshevski matkoillaan Berliiniin ja 
Euroopan pääkaupunkeihin kertoi julkisesti neuvostoarmeijan 
voimasuhteesta ja ylisti fasistista Wehrmachtia taivaisiin. 

On totta, että Leninin aikana **vainoja” oli vähemmän. Mutta 
todellinen taistelu pikkuporvarillisia ideologeja vastaan alkoi 
kysymyksessä kollektivisoinnista. Ja juuri tässä kysymyksessä 
Stalinin johtamat bolsevikit löivät heidät. Heidät lyötiin, koska 
Venäjän talonpoikaisto oli edistyksellisempi, kuin pikkuporvarilliset 
intellektuellit, jotka yrittivät kiihottaa talonpoikia puolustamaan 
väkivaltaisesti omaisuuttaan. Tämä * vainoista” vuoteen 1934. 


Mutta entä vainot” vuonna 1937? On tarpeen kysyä, mikä luokka 
kärsi näistä vainoista”? Työväenluokkako? Fi. Tietyt henkilöt 
työväenluokasta, jotka olivat nousseet korkeisiin asemiin, 
pidätettiin, mutta itse työväenluokka, ei! Kärsikö talonpoikaisto 
näistä vuoden 1937 *vainoista”? Fi sekään niistä kärsinyt. 


Vuoden 1937 *vainot” olivat, yhteiskunnallisesti puhuen, rajattu 
täsmällisen tarkasti — eikä Stalinin väitetyn skitsofrenian” 
perusteella. Ne oli suunnattu byrokraattista koneistoa, selviytyneitä 
riistävien luokkien jäänteitä ja tiettyä älymystön osaa vastaan. Nyt 
on selvää, miksi juuri nämä sosiaaliset ryhmät hyökkäävät 
raivoisasti *henkilökulttia” vastaan, mutta kansanjoukot 
osoittavatkin yllättävän” suurta kiintymystä Stalinin muistoa 
kohtaan. 


Mutta olivatko nämä *'vainot” todella tarpeellisia? Revisionistit 
sanoessaan ei, sulkevat silmänsä siltä tosiasialta, että lännessä 
fasismi kasvoi kuin uhkaava musta pilvi. Fasismi julisti avoimesti 
aikeensa hyökätä Neuvostoliittoon, lisäksi vuonna 1937 sodan 
vaara oli erityisen suuri. Vuonna 1937 ammutut olivat revisionistien 
kollegoita, niitä joista tuli Saksan miehittämien alueiden Vlassoveita 
ja Bendereitä, joista tuli tämän päivän Hrushtsheveita ja 
Brezneveitä. 

Stalinismi, jos joku haluaa antaa sille yleisen määritelmän, on 
luonteeltaan toimintaa, jossa proletariaatin diktatuuri rakentaa 
sosialismia. Rakentaa sitä maassa, jossa vallitsevana kansanosana 
on pientalonpoikaisto, ja olosuhteissa, jotka synnyttävät 
kapitalismia joka käänteessä. Proletariaatin oli pakko käyttää 
diktatuuriaan, kaikkia sen vallassa olevia keinoja harvinaisen 
väkivaltaisella tavalla. Se toi mukanaan tietyt väistämättömät 
erehdykset. Ei ole epäilystäkään, etteikö Venäjän kokemukset 
helpota ymmärtämään ja tee järjenmukaisemmiksi niitä toimia, mitä 
muiden maiden työväenluokat ovat tehneet vastaavissa 
olosuhteissa. Fi ole myöskään epäilystä siitä, etteikö tämä kokemus 
johda pyrkimykseen välttää tilannetta, joka on kehittynyt 
Neuvostoliitossa. 


Stalinin taistelu byrokraattista kerrostumaa vastaan, joka oli 
syntynyt teollistunutta sosialistista valtiota rakennettaessa, oli 
oikeutettua ja tarpeellista. Mutta hän yritti taistella byrokraattista 
kerrostumaa vastaan byrokraattisen koneiston sisältä ja 
byrokraattisen koneiston avulla. Tästä syystä hän ei kyennyt 
lyömään sitä lopullisesti. 


Yrityksissään saavuttaa vallankumouksellinen puhtaus hänellä ei 
riittänyt luottamusta häntä ympäröiviin ihmisiin. Toisaalta on vaikea 
sanoa hänen olleen väärässä: vain Molotov oli osoittanut olleensa 
paikkansa ansaitseva kumppani. Joka tapauksessa Stalinin 
persoona on historiallinen ja häpäisemätön. Todellisuudessa Stalin 
oliesimerkillinen vallankumouksellinen. 

Byrokratian herruus 


Stalinin kuolema vapautti byrokratian kädet. Sen pieni osa säilyi 
uskollisena sosialistiselle valtiolle ja piti sen palvelemista ainoana 
tehtävänään jatkaen Stalinin työtä. Suurempi osa, joka oli pyrkinyt 
vain ajamaan omaa etuaan, näki tilanteessa mahdollisuuden 
vapautua proletariaatin kontrollista. Byrokratia ei olisi voinut julistaa 
herruuttaan avoimesti tulematta välittömästi kaadetuksi. 
Lujittaakseen asemiaan sosialistisessa valtiossa byrokratian täytyi 
vakuuttaa, että se seurasi oikeaa tietä, ja ettei se vain säilynyt 
uskollisena vallankumoukselle aatteelle, vaan oli niihin lujemmin 
sitoutunut kuin Stalin. Sen täytyi esittää vapautumisensa 
stalinistisesta kontrollista koko kansan vapautumisena siitä. 
Tietenkään tällainen temppu ei ollut helppo. Varsinkin kun 
Neuvostoliiton työväenluokka oli alusta asti vastustanut 
opportunistien aikeita. Lisäksi osa puolueen ja valtion johdosta 
(mm. Molotov, Malenkov) olivat uskollisia proletariaatin 
diktatuurille ja siten pakotettuja vastustamaan byrokratiaa 
avoimesti. 


Byrokratian ollessa itse vallan keskittämisen ja virheiden 
ruumiillistuma sen täytyi sälyttää nämä virheet Stalinille ja kääntää 
työläisten huomio pois itsestään. Jos Stalin oli ylipäänsä syyllinen 
johonkin, niin siihen, että hänen olisi pitänyt päättäväisesti 
irtisanoutua "henkilökultin? toimintamalleista. Kuitenkaan 
byrokraateilla ei ollut halua muuttaa tapoja vähääkään. Tästä syystä 
murskatessaan *'henkilökultin” toimintamallit teoriassa, he kohtelivat 
vihalla ja halveksunnalla jokaista käytännön yritystä demokratisoida 
jarajoittaa heidän valtaansa. Niinpä *henkilökultin” toimintamallit 
eivät ole Stalinin vaan byrokratian itsensä toimintamalleja. 


Itse asiassa *henkilönpalvonta” oli yksinkertaisesti byrokratian 
palvontaa, jonka jokainen edustaja oli *palvottava henkilö” omassa 

toimistossaan. Byrokratia itse muunsi kansan Stalinia kohtaan 
tunteman rakkauden mekaaniseksi rituaaliksi. Byrokratia vihasi 
Stalinia, koska hän oli sosialistisen valtion keskeinen tukipylväs. 
Onko yllättävää, että byrokraattien oli pakko esittää Stalinia 
koskevat väitteensä humanismin ja demokratian nimissä? 
Tosiasiassa Stalin-kritiikin naamion takana byrokraatit oksensivat 
ulos kaiken vihansa proletariaatin diktatuuria kohtaan, jota Stalin 
oli pakottanut heidän palvelemaan. 


Voidaanko byrokratian vallan kaappaamista ja sen vastaista taistelua 
pitää luokkataistelun ilmauksena? Kuten tiedetään, opportunistit 
kieltävät luokkataistelun olemassa olon Neuvostoliitossa yleensä. 
Syy tähän on se, että puhuminen luokkataistelusta, jossa he itse 
esittivät taantumuksellista osaa, olisi vaarallista heille. Kysymys 
ansaitsee huolellista analyysia. 


Porvarisluokan politiikka neuvostobyrokratiassa käy selvästi ilmi 
siitä tosiasiasta, että sen ensimmäisiä askelia oli työväenluokan 
diktatuurin virallinen eliminointi. Tämä tietysti tehtiin sillä tekosyyllä, 
että se ei muka enää ollut tarpeellinen Neuvostoliitossa. Ja tämä 
lausuttiin olosuhteissa, joissa puoli ihmiskuntaa on vielä kapitalismin 
ikeen alla, ja joiden seurauksena ei voinut olla näkemättä 
Neuvostoliiton sisälläkin vanhojen luokkaristiriitojen ilmentymiä ja 
porvarillisia vaikutteita! Byrokratia on asettanut proletariaatin 
diktatuuria ja proletariaatin puoluetta vastaan koko kansan valtion” 
ja koko kansan puolueen”. Mutta puhuessaan näistä käsitteistä, 
he vain todistavat, että tätä valtiota ja puoluetta johtavat henkilöt 
(= byrokraatit), jotka eivät enää edusta työväenluokkaa. Henkilöt, 
jotka eivät edusta ketään muuta kuin itseään. Byrokraattien - joilla 
on autot, huvilat ja valta erottaa puolueesta ja valtiokoneistosta 
kaikki liian rehelliset - muutos valtion palvelijoista sen patruunoiksi 
on tänään toteen käynyt tosiasia Neuvostoliitossa. 

On totta, että NKP:n johtajat ovat julistaneet kommunismin 
rakennustyön alkaneeksi. Mutta päämäärä paljastuu, kun 
muistamme, että silloin kun kommunismia ei rakennettu, he 
lakkauttivat proletariaatin diktatuurin. Itse asiassa vain lukemalla 
heidän opportunistisen ohjelmansa käy selville, että siinä ei ole 
järjen häivää. Se on vain säälittävä lista sairaanhoitajakouluista, 
uima-altaista ja demokratiasta ilman mitään analyysia vallitsevista 
olosuhteista. Vallitsevien olosuhteiden analysoinnin pitäisi olla 
tällaisten projektien aloittamisen lähtökohta. Kuitenkaan siinä ole 
mitään sisältöä kehityksen suunnasta. 


Byrokratia käytti demagogiaansa hyvinvointinsa puolustamiseen, 
ja kansan keskuudessa vallitsee vaistonvarainen närkästys asioiden 
todellisesta tilasta. 


Opportunistit kerskailevat SNTL:n hämmästyttävistä saavutuksista, 
kuten avaruuden valloituksesta, energiantuotannon kehittymisellä 
jne. Ovatko nämäheidän saavutuksiaan? Eivätkö nämä ole Stalinin 
kylvämien siementen hedelmiä? Eivätkö ne ole aikaisemman 
kehityksemme voimakkuuden tulosta? 


Voidaanko epäillä byrokratian täydellistä rappiota, täydellistä 
sosialistisen tietoisuuden puuttumista, kun katsotaan ympärillemme 
ja elämäämme tänään? Massojen täydellinen innottomuus, 
piittaamattomuus työstä, itsekkäiden arvojen täydellinen 
hallitsevuus, kaiken elävän ja tuoreen murskaaminen — tämä on 
byrokraattisen järjestelmän perusta. Kieltääkseen tämän, on 
täytynyt menettää omatuntonsa, järkensä, mielikuvituksensa ja 
viimeisenkin muistikuvansa vallankumouksesta ja bolsevismista. 
Byrokraatit ovat useammin kuin kerran ampuneet lakkoilevia 
työläisiä. Kaikki opportunistien pyrkimykset näyttävät johtavan 
neuvostokansalaisia harhaan, korruptoivan nuoremme ja 
vääristävän vallankumouksellisen historiamme. Opportunistit 

kuvaavat kaiken bolsevismin ilmentymät dogmatismiksi. On 
välttämätöntä repiä tältä klikiltä sen bolsevistisen loiston kaapu, 
sen marxilainen sanahelinä, sen hatarat lupaukset, ja paljastaa se 
synkkänä, itsekeskeisenä, kyltymättömänä ja samaan aikaan 
pelokkaana pikkuporvaristona. Neuvosto-byrokratia ei ole aitoa 
porvaristoa — yhteiskunnalliset olot eivät salli sen olla sitä. Se on 
naurettava porvaristoon kytkeytynyt parodia: pikkuporvaristo, joka 
pitää itseään porvariston ideologian ja aseman liittolaisena. Siksi 
se pyrkii nostamaan länsimaisen” elämäntyylin vallitsevaksi. Se 
on luokkavihollisemme, mutta vaarallisempi, koska se kantaa 
univormuamme puukottaessaan meitä selkään. 


Opportunistit maailmannäyttämöllä 


Opportunismin seuraukset ovat kansainvälisessä mittakaavassa 
vielä vaarallisempia kuin Neuvostoliiton sisällä, koska jotkut 
kommunistien puolueet ovat lähteneet kehittymään vasta stalinistisen 
kauden jälkeen. 


Kansainvälisellä kentällä opportunistit ovat löytäneet selitykseksi” 
irtautumiselleen vallankumouksellisesta marxismi-leninismistä 
rauhan puolesta taistelemisen! 


Kun tarjotaan abstraktia valintaa sodan ja rauhan väliltä, jokainen 
normaali henkilö valitsee rauhan epäröimättä. Keinotellen tällä 
luonnollisella ja voimakkaalla tarpeella opportunistit pyrkivät 
esittämään asiat kuin he puolustaisivat rauhaa, kun taas vastustajat 
harjoittaisivat politiikkaa, joka johtaa yleiseen tuhoon, että he 
haluaisivat rakentaa kommunismia atomisodan raunioille, jne. 
Hrushtshev julisti kerran avoimesti: Rauha hinnalla millä hyvänsä!” 
*Meitä uhkaa atomisota; meidän täytyy turvata ihmiskunnan 
olemassaolo ennen kaikkea”, julistavat opportunistit. He luovat 
vaikutelman, että taistelu rauhan puolesta sotaa vastaan on irrallinen 

kysymys luokkataistelusta ja yhteiskunnallisista ongelmista. YK:n 
päätös säädellä valtioiden välisiä konflikteja rauhanomaisin keinoin, 
ydinaseiden kieltäminen, täydellinen ja yleinen aseistariisunta -tämä 
on opportunistien suunnitelma ikuisen rauhan toteuttamiseksi. Miksi 
Iimperialistit eivät suostu näin järkeviin ehdotuksiin? Miksi he eivät 
lakkauta merentakaisia tukikohtiaan ja kolonialistisia armeijoitaan, 
mikä ainoastaan lakkauttaisi heidän globaalin vaikutusvaltansa ja 
loisi kansallisten ja sosialististen vallankumousten sarjan? Mikseivät 
imperialistit suostu aseistariisuntaan, joka ainoastaan lakkauttaisi 
heidän asemansa hallitsevana ja riistävänä luokkana? Etsiäkseen 
vastausta näin idioottimaisiin kysymyksiin on tuskin opiskeltava 
marxismia. Asia ei riipu yksittäisten kapitalistien luonteenpiirteistä. 
Sota ei ole yksittäisen henkilön toiveen tulos, vaan taloudellinen 
välttämättömyys kapitalismille. Sota on kapitalistisen maailman 
yhteiskunnallisten suhteiden väistämätön seuraus. Puhe rauhasta, 
joka pohjautuu kapitalistien väliseen sopimukseen on järjetön: 
rauhan voi varmistaa vain tuhoamalla kapitalistinen järjestelmä. 


Opportunistien *rauhansuunnitelman” järjettömyys johtaa heidät 
yrittämään luoda vaikutelma, että kansojen välillä on mm. saavutettu 
tuloksia aseistariisunnassa. He ovat allekirjoittaneet osittaisen 
ydinkoekieltosopimuksen. Tästä johtuen Neuvostoliitto on 
menettänyt mahdollisuuden edistyä tiettyjen ydinkokeiden kanssa, 
kun taas USA on pitänyt itsellään tämän mahdollisuuden. 
Esittäessään rauhan ylimpänä tehtävänään opportunistit nostavat 
kädet ylös jokaisen imperialistien vaatimuksen edessä; 
**pelastaakseen ihmiskunnan” he ovat pakotetut tekemään 
rajattomia myönnytyksiä, sillä onhan imperialismin kahleetkin” 
paremmat kuin *ihmiskunnan tuho”. **Tämä on rienausta”, sanovat 
opportunistit. 'Emme aio antautua siinä mittakaavassa”. Mutta 
missä mittakaavassa aiotte antautua, hyvät herrat? On 
tunnustettava, että taistelulla rauhan puolesta on rajansa niille, jotka 
eivät halua maksaa rauhaa orjuudellaan. NKP:n johtajat väittävät, 

että he ovat rauhan puolella, kun taas Kiinan ja Albanian 
kommunistit ovat yleisesti sodan puolella. Tämä tarkoittaa 
yksikertaisesti sitä, että opportunistit ja marxisti-leninistit asettavat 
taistelulle rauhan puolesta eri painoarvon kommunistien 
toiminnassa. 


Julistamme: *Kyllä, sota on hirvittävä asia ja on tarpeellista taistella 
rauhan puolesta. Mutta voiko taistella sotaa vastaan itsenäisenä 
asiana? Taistelu rauhan puolesta on taistelua niitä yhteiskunnallisia 
voimia vastaan, jotka synnyttävät sotaa — toisin sanoen imperialismia 
vastaan. Kommunistit eivät voi asettaa kysymystä sodasta ja 
rauhasta irrallisena asiana, ne täytyy nähdä aina osana yleistä taistelua 
sosialismin puolesta.” 


Edelleen, sosialistiset maat ovat maailman työväenliikkeen 
etujoukko. Heidän täytyy suunnata kaikki toimintansa ja 
suunnitelmansa maailman kommunistisen liikkeen etenemistä 
silmällä pitäen. 


Työväenluokan tavoitteita ei voi saavuttaa rauhantyön piirissä. 
Edelleen, kun taistelu rauhan puolesta esitetään maailman 
kommunistisen liikkeen perustavana linjana, se asettuu avoimesti 
luokkataistelua vastaan. Jos kapitalististen maiden kommunistiset 
puolueet esittävät rauhan puolesta taistelemisen periaatteellisena 
tehtävänään, ne sulautuvat rauhanliikkeeseen, jolla on 
demokraattinen eikä sosialistinen luonne. Niiden täytyy käytännössä 
hylätä vallankumoukselliset päämääränsä, jotteivät erkaantuisi 

rauhanliikkeestä ja joutuisi konfliktiin pikku- ja keskiporvariston 
kanssa. Niistä täytyy tulla käytännössä vastavallankumouksellisia. 


Vallankumoukselliset ja siirtomaaherruuden vastaiset kapinat 
johtavat poikkeuksetta maailman porvarisluokan interventioon. 
Vallankumous muuntautuu sodaksi ulkomaista voimaa tai voimia 
vastaan. *Tuemme oikeutettuja ja vastustamme epäoikeutettuja 
sotia”, väittävät opportunistit esiintyen marxilaisina. Mutta 
kapitalististen maiden kommunististen puolueiden päälinjana voi 
olla vain luokkataistelu maan omaa porvaristoa vastaan. 
Luokkataistelu, joka kehittyy lopulta suoraksi aseelliseksi taisteluksi 
interventiota vastaan. 


Kapitalististen maiden työläiset tahtovat rauhaa, vakuuttavat 
opportunistit. Mutta ketkä pelottelevat näiden maiden työläisiä? 
Fi ole vaikeaa käsittää, että ymmärtääkseen yleisen kansainvälisen 
linjan kommunististen puolueiden täytyy nojata Aasiassa, Afrikassa 
ja Latinalaisessa Amerikassa laajoihin joukkoihin, kun taas 
kehittyneissä kapitalistisissa maissa vain köyhempään osaan 
työväenluokasta ja talonpojistosta. Joka tapauksessa huomaamme 
suurten kapitalististen maiden kommunistisissa puolueissa 
opportunistisen poikkeaman luokkaperiaatteesta. Esimerkiksi 
eurooppalaiset puolueet valittavat, että jos pysyttäisiin 
periaatteellisesti marxilaisissa lähtökohdissa, se laskisi niiden 
jäsenmäärää merkittävästi. Näissä maissa sosialismi voidaan voittaa 
vain tukeutumalla työväenluokkaan ja voittamalla pikkuporvaristo 
sen puolelle. Eikä suinkaan tukeutumalla pikkuporvaristoon, 
sellaisena kuin se on olemassa ennen vallankumousta. Lenin teki 
selväksi, että ainoaa oikeaa politiikkaa on periaatteellinen politiikka. 


Tosiasiat osoittavat, että eurooppalaisten puolueiden sisällä 
kasvavat uusien puolueiden idut. Vaikka ne tällä hetkellä ovat vain 
ryhmiä, ne tulevat epäilemättä kasvamaan, erottautuvat 

opportunistisesta enemmistöstä ja asettuvat maidensa 
vallankumouksellisten liikkeiden johtoon. Heidän tuleva 
menestyksensä varmistuu sillä, että suurimpien kapitalististen maiden 
proletariaatista tulee nopeasti entistä vallankumouksellisempi. Mutta 
silti opportunistit usein edustavat kapitalististen maiden 
kommunistisia puolueita. Fi pysty olemaan hymyilemättä 
kuullessaan heidän kerskailevan saavutuksillaan jäsenmääränsä 
kasvattamisessa. Jos he lisäisivät ohjelmaansa teesin, jonka mukaan 
Jeesus Kristus oli kommunismin perustaja, he kykenisivät 
rekrytoimaan ehkä Paavinkinriveihinsä! Totuus on, että Ranskan 
ja Italian kommunistiset puolueet ovat jo kauan sitten ylittäneet 
marxilaisuudelle sallitut rajat. Emme unohda Venäjän 
sosialidemokraattisen työväenpuolueen toisen edustajakokouksen 
taisteluakysymyksestä, kuka voidaan hyväksyä puolueen jäseneksi. 
On kysyttävä, tuleeko puolueen olla työväenluokkaisten 
ammattivallankumouksellisten järjestö, vai intellektuellien 
rupattelukerho? 


Vain Ranskan ja Italian puolueiden kaltaisissa puolueissa, joissa 
pikkuporvarilliset sovittelevat suuntaukset ovat tukahduttaneet aidot 
vallankumoukselliset pyrkimykset, on voinut syntyä illuusio 
*rauhanomaisesta” tiestä sosialismiin. Jos parlamentaarinen valta 
pystyisi jotenkin siirtymään erikoislaatuiselle sosialistiselle asteelle, 
seeiolisi suinkaan proletariaatin diktatuurin voitto. Sellainen puolue 
voisi vain tulla vastavallankumouksellisten murskaamaksi, ja sitä 
seuranneet työläiset maksaisivat lukemattomia uhreja. Tietysti on 
olemassa menestyneitäkin poikkeuksia: British Labour Party:n tie 
avoimessa yhteistyössä kapitalistien kanssa. Mutta 
kommunistisessa liikkeessä opportunistit eivät ole vielä riisuneet 
yltään marxilaista viittaansa, joka peittää heidän porvarillista 
nahkaansa. 

Puolustaessaan ideaansa rauhanomaisesta” tiestä opportunistit 
viittaavat Leniniin, joka puhui sellaisesta mahdollisuudesta 
kesäkuussa 1917. Mutta se oli vain mahdollisuus. Historiassa ei 
ole tapausta, johon *rauhanomaisen” siirtymisen teoria voisi 
pohjautua. Opportunistit yrittävät jopa sovittaa lokakuun 
vallankumouksen teoriaansa * rauhanomaisesta” siirtymisestä, mutta 
se on täyttä puppua. Ensinnäkin lokakuun vallankumous 1917 ei 
ollut suhteellisen veretön siksi, että luokkataistelu olisi voitettu 
rauhanomaisesti, tai että olisi käytetty rauhanomaisia keinoja, vaan 
koska proletariaatin voima oli Pietarissa niin paljon suurempi kuin 
porvariston. Se oli sitä myös koska koko Baltian laivasto oli 
bolsevikkien puolella, ja koko Pietari-Paavalin linnoituksen tykistö 
oli suunnattu Talvipalatsiin. Toiseksi, proletariaatin valta lokakuussa 
taistelu alkoi ja kesti neljä vuotta sisällissotana. Onko tämä verinen 
kausi se mitä opportunistit haluavat kutsua *rauhanomaiseksi” 
siirtymiseksi sosialismiin? 


Opportunistit viittaavat 'rauhanomaiseen” sosialismiin siirtymiseen 
Itä-Euroopassa, huomioimatta sitä, että siirtyminen oli 
Neuvostoliiton voiton tulosta sodassa, ja että näiden maiden 
porvaristo oli riisuttu aseista. 


Tänään voimme selvästi nähdä, että taistelu rauhan puolesta on 
ristiriidassa vallankumouksellisen vapaustaistelun kanssa samalla, 
kun opportunistit tekevät rauhan puolesta käytävästä taistelusta 
heidän päätehtävänsä. Lumumban kohtalo osoittaa tämän 
paremmin kuin mikään muu. Kongon kansan vallankumouksellisen 
taistelun auttamisen sijaan NKP:n johtajat pakottivat Kongon 
**rauhanomaiselle” tielle YK:n puitteissa, taaten Lumumban 
turvallisuuden ja menestyksen tämän järjestön kautta. Tämä 
demoralisoi Lumumban kannattajat ja auttoi imperialisteja 
alistamalla Kongon YK:n ulkopuoliseen kontrolliin, joka syrjäytti 

Lumumban palkkasotilaiden avulla. Hrushtshevin kädet ovat 
Lumumban veren tahraamat. 


Toinen esimerkki tiestä, jossa imperialistit luottavat "taisteluun 
rauhan puolesta” on nykytilanne Vietnamissa. Amerikkalaiset 
syyttävät tänään Pohjois-Vietnamia etelävietnamilaisten sissien 
voitoista, ja kahden rintaman sodan uhatessa yrittävät pakottaa 
etelävietnamilaisia luopumaan vapaustaistelusta. Imperialistit 
perustavat toiveensa opportunisteihin, toivoen että he painostavat 
vallankumouksellisia pasifismilla. Pohjois-Vietnamin 
pommittamiseen johtanut tilanne ei olisi ollut mahdollinen, jos 
Neuvosto-johtajat olisivat noudattaneet päättäväistä politiikkaa. 
Jos opportunistit olisivat turvautuneet paperilappujen sijaan 
päättäväiseen vastaiskuun, eivät imperialistit olisi koskaan 
rohjenneet loukata sosialistisen leirin rajoja. 


Yhteiskunnallisten ristiriitojen kehittyessä imperialistit suuntautuvat 
sotaan ja työläiset suuntautuvat vallankumoukseen. 
Vallankumouksen uhka kasvattaa imperialistien ponnistuksia yrittää 
paeta historiallista umpikujaansa sodan avulla. Täytyisikö työläisten 
siis hylätä vallankumouksellinen toiminta, hylätä vallankumous? 
Opportunistit sanovat kyllä. Marxilaiset sanovat ei, koska 
vallankumouksellinen liike ei ainoastaan painosta imperialisteja 
sotaan, vaan samalla kasvattaa mahdollisuutta ehkäistä tämä sota. 
Tämän dialektiikan huomiotta jättäminen on kommunismista 
luopumista, vallankumouksesta luopumista. 


Opportunistit pyrkivät tyrkyttämään taistelua rauhan puolesta 
maailman kommunistisen liikkeen päälinjaksi yrittäen luoda 
vaikutelman, että pettävä ja epävakaa sovinto imperialistien kanssa 
olisi haitaksi todelliselle rauhalle ja vallankumouksellisen liikkeen 
kehitykselle. Rikkoessaan kommunististen puolueiden rivejä ja 
heikentäessään sosialististen maiden sotilaallista potentiaalia 

revisionistit ainoastaan edesauttavat maailmanlaajuisen ydinsodan 


syttymistä. 


Onko olemassa todellinen tapa riistää ydinaseet imperialistien 
käsistä? Kyllä, mutta se ei ole keskustelun ja anelun tie. On vain 
yksi tapa kohdella kiristäjiä: nousta kiristäjiä vastaan! Sosialistisen 
leirin sotilaallisen potentiaalin heikentäminen ja maailman 
proletariaatin vallankumousarmeijan harhaan johtaminen ei ole se 
tie. Opportunistit kiillottavat ohjuksiaan innokkaasti, mutta kun 
välienselvittely tulee periaatteelliseen pisteeseen he vetäytyvät 
kiireesti saattaen itsensä ja liittolaisensa häpeään. Syy tähän eivät 
ole neuvostotyöläiset vaan opportunistit. Joskus sanotaan, että 
opportunistit vetäytyvät pelon vuoksi. Fi, he käyttävät ydinaseilla 
kiristämistä hyväkseen itsekkäisiin päämääriinsä. He aikovat esittää 
Neuvostoliitossa elokuvan, jossa kerrotaan ydinsodan kauhuista. 
He yrittävät pelotella kansaamme. He ottavat aktiivisesti osaa 
ydinaseilla kiristämiseen. 


Kapitalismin käärme ei voi käydä kuolinkamppailuun sosialismin 
kanssa, koska se on itse sisäisten ristiriitojen heikentämä. Se pyrkii 
vahvistamaan itseään kaikenlaisilla sopimuksilla ja liittoutumisilla 
maailman joka kolkassa, mutta se kaikki on turhaa. Sokeassa 
hulluudessaan se puree niitä, joita voi — Etelä-Vietnamin ja Kongon 
naisia ja lapsia. On täytynyt menettää kykynsä tuntea häpeää, jos 
kieltäytyy sanomasta ET” tälle käärmeelle. 


Kommunistit, eteenpäin! 


Koko maailmasta on tullut yhteiskunnallinen taistelutanner, jolla 
sosialismi ja kapitalismi kohtaavat toisensa kahtena järjestäytyneenä 
voimana. Jokaisella paikallisella kriisillä on maailmanlaajuinen 
merkitys. Puhumme maailmanvallankumouksesta. Marx käsitti 

kapitalismin lakkauttamisen yhtenä maailmanvallankumouksena, 
yleisenä vallankumoussotana. 


Kuitenkin kapitalismin kehittyessä syntyi mitä tärkein lainalaisuus 
— kapitalismin epätasainen kehittyminen. Tämä teki mahdolliseksi, 
kuten Lenin näki, kapitalismin ketjun katkaisemisen sen 
heikoimmasta lenkistä. Leniniläinen teoria vallankumouksesta 
yhdessä maassa oli ilman epäilystäkään sosialistisen 
vallankumouksen teorian edelleen kehittämistä. 


Mutta nyt on kapitalististen maiden välille luotu sellaisia linkkejä, 
että maailmasta on tullut yhtenäinen kuten Marxin aikana. 
Luokkataistelun kehityksen nykyasteella meidän on palattava 
Marxin ideaan maailmanvallankumouksesta; ja tällä kertaa se on 
totta. 


Tämä ei tarkoita, että Leninin teoria kapitalismin epätasaisesta 
kehittymisestä olisi väärä. Kaukana siitä. Mutta meidän päiviemme 
*heikoin lenkki” on koko Aasia, Afrikka ja Latinalainen Amerikka. 
Niistä on tullut *vallankumousmyrskyjen vyöhyke”. Kieltäessään 
tämän opportunistit käyttäytyvät täsmälleen kuten Toisen 
internationaalin eurooppalaiset johtajat, jotka kielsivät leniniläisen 
teorian sosialismin voitosta takapajuisella Venäjällä. Aasian, Afrikan 
ja Latinalaisen Amerikan määritteleminen *vallankumousmyrskyjen 
vyöhykkeeksi” on laajennus leniniläisestä *heikoimman lenkin” 
teoriasta. 


Painotamme, että maailmanlaajuinen vallankumouksellinen 
harppaus, jonka alusta löydämme itsemme, on kolmas maailman 
kommunistisen liikkeen historiassa. Ensimmäinen sijoittui 
kahdeksannentoista vuosisadan puoliväliin. Silloin syntyi Marxin 
ja Engelsin tieteellisen sosialismin teoria, joka kumosi sosialismin 

utopistisen ja evolutiivisen muodon. Tätä kautta leimasi Pariisin 
Kommuuni. 


Toinen vallankumouksellinen harppaus, joka alkoi ennen 
ensimmäistä maailmansotaa ja saavutti huipentumansa sen aikana, 
oli maailmanvallankumouksen kehityksen uusi korkeampi muoto. 
Tällä asteella Lenin kehitti marxismia. Sitä leimasi taistelu Toisen 
intemationaalin opportunisteja vastaan ja se loi pohjan proletaarisen 
vallankumouksen teorialle. Sen tulos oli marxilais-leniniläisten 
puolueiden syntyminen Eurooppaan, Amerikkaan ja Aasiaan, sekä 
ensimmäisen sosialistisen valtion, Neuvostoliiton syntyminen ja 
lujittuminen. 


On selvää, että kommunistit kykenivät johtamaan näitä 
harppauksia vain taistellen opportunisteja vastaan. Luonnollisesti 
askel maailmanvallankumousta kohti on karkottaa kommunistisesta 
liikkeestä pikkuporvarilliset ideologit, jotka voivat hyväksyä 
kommunismin vain opportunistisena sekamelskana. Hajaannus, 
joka nykyään on kommunististen puolueiden välillä, oli väistämätön. 
*Ennen kuin voimme yhdistyä”, sanoi Lenin, **meidän täytyy vetää 
selkeät rajalinjat”. Tämä on totta myös meidän aikanamme. 
Vallankumouksellisten tapahtumien aallossa kommunistienrivit 
kasvavat tuhansilla ja kymmenillä tuhansilla proletaareilla 
kaupungeista ja maalta, jotka ovat ymmärtäneet aidon 
vallankumouksellisen toiminnan välttämättömyyden, jotka ovat 
uskollisia koko sydämestään kommunismille. Mutta suuri tehtävä 
edeltää tätä: opportunistien ylivallan kaataminen maailman 
kommunistisesta liikkeestä, heidän paljastamisensa, heidän 
auktoriteettinsa alentaminen kaikkien maiden kansojen silmissä ja 
savun korvaaminen tulella. 


Vallankumouksellinen taistelu ei ainoastaan vaadi rohkeutta ja 
päättäväisyyttä tiettyinä ratkaisevina hetkinä. Se ei voi kehittyä 

ilman väsymätöntä, jatkuvaa, päivittäistä työtä, ilman rautaista 
horjumattomuutta, ilman kylmää ja loogista laskelmointia. Kiinan 
ja Albanian kansat ovat ansainneet näinä vaikeina aikoina koko 
maailman työväenluokan kiitollisuuden ja kunnioituksen, ja muisto 
heidän päättäväisyydestään tulee elämään vuosisatoja. Mutta 
opportunistit organisoivat kaikki voimansa, kaikki tietoutensa ja 
kapasiteettinsa häpäistäkseen vallankumouksellisen marxilaisuuden. 
On välttämätöntä taistella heitä vastaan niin strategisella kuin 
taktisellakin tasolla. 


Lokakuun vallankumouksen menestys ja maailman- 
vallankumouksen tulevaisuus riippuu proletariaatin kyvystä vetää 
talonpoikaismassat puolelleen, irrottaa heidät porvaristosta ja 
järjestää heidät vallankumoustaisteluun. 


Jo nyt voidaan puhua kapitalististen maiden talouden elpymisen 
päättymisestä, joka seurasi toista maailmansotaa. Kapitalismin 
yleinen kriisi synkentää kapitalismin talouden taivasta. Lakkojen 
aalto, joka vyöryy kapitalistisissa maissa ennustaa tulevaa 
vallankumouksellista myrskyä. Euroopan, Amerikan ja Aasian 
kommunistien täytyy olla valmiina astumaan vallankumouksellisen 
harppauksen johtoon. Tähän päästäkseen heidän on irtauduttava 
opportunisteista ja järjestäydyttävä parhaalla mahdollisella tavalla. 
Kun suurimpien kapitalististen maiden proletariaatti lähtee liikkeelle, 
kapitalismin kuolinkellot soivat. Kapitalististen maiden 
kommunistien on oltava tietoisia suuresta historiallisesta roolistaan. 
Mitä suurempia heidän vaikeutensa ovat, opportunistien piirittäminä 
joka puolelta, sitä kunniakkaampi heidän tehtävänsä ja sitä 
mahtavampi heidän voittonsa tulee olemaan. 


Vallankumouksellisen liikkeen näköalat eivät ole koskaan olleet 
mahtavampia kuin nyt. Elämme aikakautta, jona "Kaikki tiet 
johtavat kommunismiin.”, kuten Molotov sanoi. Ristiriidat, joita 

kommunistisessa liikkeessä on, eivät voi pelottaa marxisti-leninistiä. 
Hän eivät pelkääristiriitoja, sillä ilman ristiriitoja ei ole kehitystä. 


Siitä hetkestä lähtien, jolloin revisionismi vakiintui neuvostojohtoon, 
tuli aitojen vallankumouksellisten irtaantuminen siitä 
välttämättömäksi. Nyt kommunistisen liikkeen täytyy tulla 
auttamaan Venäjän vallankumousta ja Neuvostoliittoa. NKP:n 
johtajat täytyy julistaa kiroukseen. TÄYTYY ESITTÄÄ AVOIN 
VAATIMUS HEIDÄN EROTTAMISEKSEEN. Sellainen 
vaatimus tulee olemaan todiste kommunistisen liikkeen suuresta 
voimasta ja kehittymisestä. Neuvostotyöläiset tulevat toivottamaan 
sen tervetulleeksi pitäen sitä solidaarisuuden osoituksena. 
Neuvostoliiton revisionistisen klikin horjuva valta perustuu siihen, 
että vaikka neuvostotyöläiset ymmärtävät täydellisesti tämän klikin 
itsekkään ja korruptoituneen luonteen, he eivät ole vielä 
ymmärtäneet välttämättömyyttä käydä armottomaan taisteluun sen 
kaatamiseksi. 


Mutta onko SNTL:ssa objektiiviset olosuhteet revisionistien 
kaatamiseksi? Muiden maidenkommunistien ei tule tehdä päätelmiä 
tilanteesta neuvostolehdistön perusteella; heidän ei tule yliarvioida 
revisionististen suuntausten voimaa. Neuvostoliiton tulevaisuus lepää 
perinteisten kommunistien, työläisten ja talonpoikien käsissä, ja 
heillä on viimeinen sana. Heidän vihansa vallankumouksen 
pettäneitä revisionisteja vastaan on rajaton. Vain konkreettisen 
toimintaohjelman puuttuminen on jättänyt heidät hetkeksi 
aseettomiksi. Neuvostoliiton talonpojisto on asettumassa avoimesti 
revisionisteja vastaan. Tullen aluksi rohkaistuneiksi Hrushtshevin 
demagogiasta, he ovat nyt huomanneet revisionistit hyödyttömiksi. 
SNTL:n maatalouden kriisiä ei voida ratkaista puolinaisilla keinoilla. 
Vain vallankumouksellinen työväenluokan diktatuurin palauttava 
politiikka voi avata tulevaisuuden näköaloja neuvostotalonpojille. 

Vallankumoukselliset voimat täytyy järjestää byrokraattisen 
hallinnon kaatamiseksi SNTL:ssa. Jotta tämä voidaan tehdä, täytyy 
proletariaatin puolue uudelleenperustaa. Tämä uusi puolue voi olla 
vain elvytetty Neuvostoliiton kommunistinen puolue 
(bolsevikit). Aika on koittanut. Kaikkien, jotka haluavat taistella 
byrokratiaa vastaan, kaikkien, joille vallankumouksen perinteet 
ovat tärkeitä, täytyy liittyä meihin. Meidän täytyy perustaa 
NKP(b):n soluja ja rakentaa niistä voima, joka pyyhkäisee pois 
revisionistit. Näiden solujen toiminta, niiden tunnukset ja 
lentolehtiset täytyy muuntaa todelliseksi sissisodaksi. Se taistelu 
tulee synnyttämään monia sankareita ja marttyyreita. Mutta heidän 
vainoamisensa auttavat herättämään massat ja revisionistien loppu 
tulee entistä nopeammin. 


Monet kommunistit, jotka petettiin ja jotka osoittivat tiettyä 
heikkoutta silloin, kun Stalinia vastaan hyökättiin, ovat nyt 
ymmärtäneet virheensä. 


Asetamme suuria toiveita Neuvosto-armeijan kaadereihin, joita 
Stalin opetti ymmärtämään hengenvaaran, johon revisionistit ovat 
vieneet Neuvostoliiton. Mutta kaikki, jotka eivät ole kääntäneet 
selkäänsä kommunismille ymmärtävät, että osallistuminen 
revisionistien rikoksiin on rikos kansaa vastaan. 


Revisionistien kaataminen ja vallankumouksellisen hallituksen 
muodostaminen, joka laittaa byrokratian hallituksen vasaran ja 
kansan alasimen väliin — se on jokaisen neuvostokommunistin 
velvollisuus. 


Byrokraatteja ei tarvitse likvidoida. Ei suinkaan. On tarpeen 
likvidoida säälittä ne, jotka avoimesti vastustavat demokratian 
voittoa. On tarpeen, että Neuvostoliiton työväenluokka otettuaan 
vallan käsiinsä, laittaa byrokratian maksamaan takaisin työllään 

kaiken sen, jonka se on ryöstänyt kansalta; laittaa se tekemään 
työtä sillä tiedolla ja kyvyllä, jonka se on saavuttanut kansan 
aherruksen avulla. On tarpeen, että yleinen poliittinen ja taloudellinen 
johto kohtaa kansan toiveet ja tarpeet. Ei voi olla epäilystäkään, 
etteikö tämä politiikka olisi vallankumouksellista, kommunistista 
ja kansainvälistä, josta koko maailman työläiset voivat sanoa: tämä 
on politiikkaamme. 


KAUAN ELÄKÖÖN PUNAINEN LIPPUMME, 
VALLANKUMOUKSEN LIPPU, MARXIN JA ENGELSIN, 
LENININ JA STALININ LIPPU ! 


REVISIONISTIT OVAT POLKENEET SEN MUTAAN, 
MUTTA SE ON PUHDAS! 


KNN 


Tilaa Jäänmurtaja! 


Neljä seuraavaa numeroa kotiin- 


kannettuna hintaan 20 Euroa. 
toimitus(omlys.net 

Kapitalismin restauraatio — 
avaus keskustelulle 


Kun toinen maailmansota oli päättynyt, oli kapitalistisesta 
maailmanjärjestelmästä eronnut tai eroamassa kokonainen 
kansakuntien joukko. Lokakuun vallankumous oli kantanut 
hedelmää imperialismin kriisin kautta ja Neuvostoliiton rinnalle oli 
muodostunut kansandemokratian leiri, jossa oli vaihtelevaan tahtiin 
ryhdytty ottamaan askelia kohti sosialismia. Tämän lisäksi olivat 
kansat lähteneet rynnäkköön kansallisen vapautuksen lipun alla 
siirtomaatyyppisissä ja riippuvaisissa maissa. Ensi kertaa näytti siltä, 
että imperialismi voitaisiin vihdoin lyödä. Neuvostoliitto ja 
kansandemokratian maat järjestäytyivät omaksi taloudelliseksi 
yhteisöksi, joka suoraan ja epäsuoraan tuki alistettujen kansojen 
vapauspyrkimyksiä. = Yhtenäisistä kapitalistisista 
maailmanmarkkinoista oli lohjennut valtava pala. Sosialismi oli 
vahvempi kuin koskaan, työ valtasi asemia pääomalta. Mikä sitten 
mahdollisti historiallisen tehtävänsä jo aikoja sitten suorittaneen ja 
mätänemisvaiheeseensa päässeen kapitalismin onnistuneen 
vastahyökkäyksen? Miksi työväenluokan ja kansojen voittokulku 
katkesi, oliko kapitalismi sittenkin sosialismia elinvoimaisempi? 

Maailman - ja myös Suomen - kommunistisessa ja 
työväenliikkeessä on reilun vuosikymmenen ajan esitetty erilaisia 
tulkintoja Neuvostoliiton hajoamisesta ja siihen johtaneesta 
kehityksestä. Erityisesti niiden puolueiden analyyseissä, jotka 
seurasivat NKP:ta vielä 1980-luvulla, on ollut yleistä oletettujen 
tekijöiden yhteen ynnääminen ja '*koottujen selitysten” laatiminen. 
Saatetaan laatia listoja, joissa luetellaan puutteita, virheitä ja ulkoisia 
tekijöitä, jotka sitten ajoivat neuvostoyhteiskunnan kriisiin. 
Tällainenkin on tarpeen, mutta se on sittenkin pinnallinen, 
metafyysinen tutkimusmenetelmä, joka ei pääse lähellekään 
dialektis-materialistista analyysiä. Kaikista yhteiskunnista voidaan 
koota listat hyvistä” ja huonoista” puolista, mutta siten ei voida 
ymmärtää miksi toiset kaatuvat ja toiset selviävät. Se on 
jälkiviisauden metodologiaa, jonka vastaukset” ovat vain jo 
tehtyjen empiiristen havaintojen pistämistä teoreettiseen muotoon. 


Onko tämä kritiikki sitten sekin jälkiviisastelua? Se on sitä vain 
siinä tapauksessa, että ollaan kuin maailman marxilais-leniniläinen 
liike ei olisi jo 1960-luvun alusta lähtien esittänyt kritiikkiä ja 
analyysiä siitä, mitä Neuvostoliitossa ja useimmissa 
kansandemokratioissa oli meneillään ja mihin suuntaan ne olivat 
kehittymässä. Avainasemassa oli erityisesti jäljellä olleiden 
valtaapitävien marxilais-leniniläisten puolueiden, Kiinan 
kommunistisen puolueen ja Albanian työn puolueen, teoreettinen 
panos. 


Eli ei välttämättä tarvitse tyytyä sorvaamaan porvarillisia kliseitä 
*'vasemmistolaiseen” muotoon, eikä tarvitse viisastella irrallisia 
selityksiä ynnäilemällä. Ei tarvitse myöskään mennä merta 
edemmäs kalaan siinäkään mielessä, että jo useamman 
vuosikymmenen ajalta on saatavilla syvälle yhteiskunnan aineelliselle 
perustasolle menevää, sosialistisen leirin tuhoon johtanutta 
kehityskulkua käsittelevää tutkimusta. 

Marxilais-leniniläisen liikkeen Neuvostoliiton tuotantosuhteiden 
kehityksestä tekemän analyysin pääteesi on se, että Hrushtshovin 
kaudella aloitettu ja laajemmassa mitassa 1960-luvun aikana 
toteutettu kehitys oli 1970-luvulle tultaessa tehnyt Neuvostoliiton 
talousjärjestelmästä pääpiirteissään kapitalistisen. 


Kommunisteille on tietysti luonnollista esittää kysymys, miksi 
Neuvostoliitolle kävi niin kuin kävi. Mutta tähän kysymykseen on 
mahdotonta vastata esittämättä kysymystä, mitä Neuvostoliitolle 
itse asiassa tapahtui. Näin ainakin, jos tarkoituksena on dialektisen 
materialismin hengessä tieteellisiä menetelmiä käyttäen hankkia 
todellista tietoa ja ymmärrystä, eikä vain kollektiivista mielenrauhaa 
tai julkisuuteen ja kulloiseenkin päivänpolitiikkaan sopivia 
**mukavia” selityksiä. 


Mitä sitten tapahtui? Tässä kirjoituksessa on tarkoitus viedä 
keskustelu pintatasolta perustasolle, vaikkakin aihe on rajoitettu 
Neuvostoliiton tuotantosuhteiden kapitalistisen taantumisen 
päävaiheiden tiivistettyyn erittelyyn. Tarkoitus olisi jatkossakin 
käydä aiheesta entistä laajempaa ja monipuolisempaa keskustelua, 
mihin yksi kirjoitus ei kykene. 


Tuotantosuhteet Neuvostoliitossa -kapitalismin 
palauttamisen päävaiheet 


Fräitä ehkä parhaiten tunnettuja ja helpoimmin saatavilla olevia 
aihetta käsitteleviä teoksia ovat lähes identtisesti nimetyt 
"Restoration of Capitalism in the USSR? (Martin Nicolaus, 1975) 
ja The Restoration of Capitalism in the Soviet Union? (William 
B. Bland, 1980). Molemmissa on huomattavaa Neuvostoliiton 
talousjärjestelmää koskevat väitteet, jotka perustuvat pääosin 
virallisiin neuvostoliittolaisiin lähteisiin. 

Molemmissa esitetään sellainen perusjaottelu, jonka mukaan 
Hrushtshovin kaudella sosialistinen suunta tuotantosuhteiden 
kehityksessä pysäytettiin ja Brezhnevin kaudella aloitettiin 
kapitalismin palauttaminen laajemmassa mittakaavassa. Erilaisia 
taloudellisia kokeiluja ja pienemmän mittakaavan uudistuksia” 
tehtiin jo Hrushtshovin kaudella, mutta enemmän kausi nähdään 
myöhemmän poliittisena valmisteluna. 


Eli karkeasti jaotellen, kapitalismin poliittisen valmistelun kauden 
alku ajoittuu Stalinin kuoleman jälkeen tapahtuneeseen 
voimasuhteiden lopulliseen vaihtumiseen puolueessa ja valtiossa. 
Kapitalistisen tuotantotavan palauttaminen koko yhteiskunnan 
mitassa katsotaan alkaneen vuoden 1965 talousuudistuksista, 
joiden pääarkkitehdiksi mainitaan F. G. Liberman. 


Blandin mukaan eräitä tärkeimpiä Brezhnevin kaudella tehtyjä 
uudistuksia olivat: 


- Keskitetyn sosialistisen taloudellisen suunnittelun 
asteittainen purku. Suunnitelma menetti asteittain määräävän 
asemansa arvolakiin nähden. Valtiotasolla tehdyt taloudelliset 
suunnitelmat alkoivat entistä enemmän muuntua vain yleisiksi 
ohjeistuksiksi, neuvoiksi, joista yksittäiset tuotantolaitokset oman 
harkintansa ja tulkintansa mukaan ottivat *'vaarin”. Yksittäiset 
tuotantolaitokset saattoivat jopa itse päättää, mitä tuottavat. 
Suunnitelma ei siis enää säätänyt tuotantoa. 


- Voitto tuotannon säätelijänä. Suunnitelmatalouden purkamisen 
myötä täytyi jonkin muun säätelijän korvata suunnitelma. Sellaiseksi 
kohosi voitto. Enää ei arvostettu sitä aikaisemmin vallinnutta 
sosialistista periaatetta, että voidaan aivan hyvin ylläpitää 
tuotantolaitoksia, jotka eivät kannata itseään, jos ne vain 

kokonaisuuden kannalta ovat *kannattavia” tai muuten hyödyllisiä. 
Neuvostotaloustieteilijät määrittelivät voiton tuotantokustannusten 
ja hinnan väliseksi erotukseksi. Tammikuun 14. päivä 1966 
Pravdan pääkirjoituksessa sanottiin: 


**Miettikäämme voittoa, yhtä sosialismin taloudellisista työkaluista. 
Sen roolin korottaminen sosialistisessa taloudessa on välttämätön 
edellytys kustannuslaskennalle.” 


**Kustannuslaskenta” määriteltiin johtomenetelmäksi, joka perustuu 
jokaisen yksittäisen yrityksen kannattavuuden varmistamiseen: 


*Kustannuslaskennan ydin on siinä, että minkä tahansa 
yrityksen tulisi peittää kulunsa omilla tuloillaan ja pitää voiton 
suhde tämän yläpuolella. Kustannuslaskennan järjestelmä saa 
jokaisen yrityksen kiinnostumaan suuremman voiton 
hankkimisesta. ” (L. Gatovski.) 


"Kriteeri, joka kaikkein eniten luonnehtii yrityksen 
toimintaa (...) on voitto.” 
(V. Trapeznikov, Pravda 17. elokuuta 1964.) 


*Voitto palvelee yrityksen koko taloudellisen toiminnan kaikkein 
yleistävimpänä kriteerinä.” 
(L. Leontjev, Pravda 7. syyskuuta 1964.) 


**Voiton suhdeluvun” sijaan Neuvostoliitossa käytetyt 
**kannattavuusindeksit” jne. olivat vain saman asian nimittämistä 
toisin. Jo Marx sanoi, että lisäarvo ja voitto ovat itse asiassa sama 
asia ja numeerisesti keskenään vastaavia. Revisionistiset 
taloustieteilijät väittivät, että Stalinin aikana voittoa vähäteltiin, että 
voitto muka käsitettiin vain muodolliseksi kategoriaksi. Tosiasiassa 
voittoa ei vähätelty Neuvostoliiton talousjärjestelmän kokonaisuutta 

arvioitaessa, vaan ainoastaan yksittäisten yritysten tai 
tuotannonalojen ollessa kyseessä. Se revisionistien suosima sinänsä 
tosi argumentti, että talouden täytyy tuottaa enemmän kuin kuluttaa 
järjestelmästä riippumatta, ei siis toimi kritiikkinä Neuvostoliiton 
sosialistista kautta vastaan. Sosialistisen suunnitelmatalouden aikaan 
voitolle annettiin merkitystä vain talouden kokonaisuuden kannalta, 
ja vieläpä vain suhteellisen pitkillä aikaväleillä laskettuna. 


Voittoperiaatetta Neuvostoliiton talousjärjestelmässä 
voimistettaessa oli tapana vedota Leniniin ja NEP-kauteen. Mutta 
toisin kuin revisionisteille, Leninille NEP oli väliaikainen 
kapitalistinen taka-askel, ei sosialismin rakentamista”. Lenin 
ymmärsi, että sen aikana työn ja pääoman välinen ristiriita kärjistyisi, 
ja että kova kontrolli ja työläisten itsepuolustus oli välttämätöntä 
sosialistisen tulevaisuuden turvaamiseksi. *Uudesta 
talouspolitiikasta” luovuttiin ajallaan, eikä 1960-luvun kehittyneiden 
tuotantovoimien Neuvostoliitossa voinut olla mitään veruketta sen 
toisintamiselle. Kuten ei ollut toista maailmansotaa seuranneena 
jälleenrakentamisen kaudellakaan. Kyse oli poliittisesta linjasta, 
sosialistisesta ja kapitalistisesta kehitystiestä. 


- *Sosialistiset markkinat”. Koska voitto ei realisoidu 
tuotannossa vaan vaihdossa, yritysten täytyi alkaa suunnata 
tuotantoaan tavaramarkkinoiden mukaan. Tuotannon säätely 
voittoperiaatteella tarkoitti itse asiassa tuotannon säätelyä 
markkinamekanismilla. Näin ollen yritysten täytyi kilpailla 
keskenään, eikä siis tuotantosuunnitelmien toteuttamisessa. On 
huvittavaa, että markkinamekanismin voimistamista perusteltiin 
pitkälti samoilla argumenteilla, kuin missä tahansa porvarillisessa 
oppikirjassa perustellaan markkinatalouden paremmuutta. Valtion 
osallistuminen talouden kehityksen ohjaukseen perustui lähinnä sen 
omaan aktiivisuuteen markkinoilla. Se oli kuitenkin rajoitettua ja 
yritysten enemmistö myi tuotteensa toisilleen tai kauppajärjestöille 


545 — JÄÄNMURTAJA 


valtion sijaan. Valtion johtava rooli säilyi sotilasteollisuudessa ja 
pitkälti myös rakennusteollisuudessa. 


- Tuotantovälineiden maksullisuus. Kannustavuuden 
lisäämiseksi yritysten tuli maksaa käyttämistään tuotantovälineistä; 
koneista, työvälineistä, raaka-aineista, maasta, luonnonvaroista jne. 
Alkuun maksut suoritettiin vuosittaisina, keskimäärin 15% 
tuotantovälineiden arvosta. Myöhemmin vaihtoehtoiseksi 
maksutavaksi tuli maksaa koko summa kerralla. Luonnollisesti 
yritykset pyrkivät jälkimmäiseen. Tuotantovälineiden omistus oli 
siis siirtynyt (tai siirtymässä) valtiolta yrityksille. Revisionistit väittivät 
edelleen, että tuotantovälineet ovat **ylivoimaiselta enemmistöltään” 
valtion omistuksessa. Mutta eihän näin voinut olla, jos yksittäiset 
yritykset kuitenkin niitä itsenäisesti käyttivät ja pitivät hallussaan. 
Marxilaisille ei ole olennaista lakipykälät tai asioiden virallinen tila, 
kuka muodollisesti ''omistaa” mitäkin, vaan miten asiat tosiasiassa 
ovat, mikä taho hallitsee tuotantovälineitä. 


- Tuotantovälineiden tavaraluonne. Edellä selostettujen 
uudistusten myötä oli tuotantovälineistä jälleen tullut tavaroita. Jo 
vuoteen 1971 mennessä kauppa tuotantovälineillä käsitti 2/3 koko 
maan kaupasta, josta vuonna 1974 oli suuria kauppoja 70% 
suoraan myyjän ja ostajan välillä. Tuotantovälineet ovat tavaroita 
kapitalismissa, mutta ne eivät ole sitä sosialismissa. Silloin kun 
tuotantovälineet ovat tavaroita, joita yritykset voivat myydä ja ostaa, 
on väistämätöntä, että myös työvoimasta tulee tavaraa. 


*"Sosialismissa markkinat ovat tavarankierron alue, alue, jossa 
käydään kauppaa tuotteilla — valtion yritysten ja osuuskuntien 
valmistamilla tuotantovälineillä ja kulutushyödykkeillä.” 

(L. Gatovski, 'Kommunist” nro.15, 1965.) 

- Oikeus palkata ja erottaa. 1960-luvun puoliväliin tultaessa oli 
Neuvostoliiton johdossa huolestuneena pantu merkille, kuinka työn 
suhteellinen tuottavuus oli laskenut 1950-luvun lopulta lähtien 
tuotantovälineiden jatkuneeseen lisääntymiseen ja kehittymiseen 
verrattuna. Ilmeisesti Neuvostoliitossa oli nostamassa päätään se 
kapitalismiin kuuluva Marxin analysoima ilmiö, jossa työläinen 
kokee tuotantovälineet itselleen vieraiksi eikä ole kiinnostunut 
tuotannosta. Ehkä kyseessä oli ainakin osittain jonkinlainen 
passiivinen Hrushtshovin vastainen vastarinta. Joka tapauksessa 
revisionistisen johdon vastaus oli lisätä yritysten oikeuksia käsitellä 
työvoimaa, erottaa ja palkata työläisiä mielensä mukaan. 


Näitä ja muita uudistuksia analysoitaessa muodostuu kuva 
kokonaisesta uudesta talousjärjestelmästä. Yritykset ja valtio eivät 
olleet enää keskenään vastuuvelvollisia laadullisesti sen enempää 
kuin tavanomaisissa kapitalistisissakaan maissa. Yritysten johtajille 
oli jo virallisestikin myönnetty määräävä asema, muodollisestikin 
myönnetty valta toimia yrityksen nimissä ja päättää sen varojen 
käytöstä. Oli syntynyt uusi neuvostoliittolainen kapitalisti. 


Aivan luonnonvoimaisesti, pääoman kasaantumisen myötä, 


muodostui Neuvostoliittoon ei ainoastaan yksittäisiä kapitalisteja, 
vaan kokonainen kapitalistiluokka, uusi porvaristo. 


Vieraile internet-sivuillamme 


www.mlys.net 

Keskustelun jatkon kannalta olisi tärkeää käsitellä mm. seuraavia 
kysymyksiä: 


- Mikäoli se aineellinen perusta, jolta moderni revisionismi kohosi? 
- Kuinka revisionismi sai vallan puolueessa ja valtiossa? 

- Mikäoli revisionismin ja nousevan kapitalistiluokan konkreetti 
suhde? 

- Kuinka uusi kapitalistiluokka saavutti hallitsevan luokan aseman 
yhteiskunnassa? 

- Miten vastakkaiset luokkavoimat Neuvostoliitossa käytännössä 
ruumiillistuivat? 

- Mikä oli kehityskulku muissa sosialismin tielle lähteneissä maissa? 
- Mitä Stalinin kaudella olisi pitänyt tehdä toisin, jotta kapitalismin 
palauttaminen ei olisi voinut käynnistyä? 


Kysymysten tiimoilta tullaan julkaisemaan erilaisia artikkeleita ja 
materiaalia ja olisi myös toivottavaa, että lukijat osallistuisivat 
keskusteluun ja tarjoaisivat näkemyksiään. Kaikenlaista palautetta 
tarvitaan. Myös täysin vastakkaista kantaa edustavia kirjoituksia 
julkaistaan harkinnan mukaan. 

